2019 йил 23 июндан:\nГурлан тумани ҳокимининг ўринбосари-инвестициялар ва ташқи савдо бўлими бошлиғи.\n19.12.1980 Хоразм вилояти, Кўшкупир тумани\nолий 2001й. Урганч Давлат Университети, иқтисод факультети (кундузги), бакалавр\n2011й. Япониянинг Ритсумейкан университети (кундузги), магистратура\nМаълумоти бўйича мутахассислиги: иқтисодчи\nрус, инглиз ва япон тиллари йўқ\nХалқ депутатлари, республика, вилоят, шахар ва туман Кенгаши депутатими ёки бошқа\nсайланадиган органларнинг аъзосими (тўлиқ кўрсатилиши лозим)\nМ Е Ҳ Н А Т Ф А О Л И Я Т И\n2002-2003 йй.- “Фермер-аудит” аудиторлик компанияси ёрдамчи аудитори\n2003-2003 йй.- Хоразм вилояти хокимлигининг худудий молия бошкармаси 1-тоифали тафтишчи инспектори\n2004-2005 йй.- Ўзбекистон Республикаси Иқтисодиёт вазирлиги ҳузуридаги Иқтисодий ночор корхоналар ишлари қўмитаси (хозирги Давлат Рақобат Қўмитаси), корхоналар молиявий-хўжалик фаолияти таҳлили ва мониторинги бошқармаси, етакчи мутахассис\n2005-2006 йй.- Монополиядан чиқариш, рақобат ва тадбиркорликни қўллаб-қувватлаш қўмитаси (хозирги Давлат Рақобат Қўмитаси) Тошкент шахар ҳудудий бошқармасининг “Иқтисодий ночор ва монополист корхоналар молиявий-иқтисодий аҳволини таҳлил қилиш ва таркибий ўзгартириш бўлими”, бош мутахассис\n2006-2009 йй.- Ўзбекистон Республикаси Давлат мулкини бошқариш давлат қўмитаси (хозирги Давлат Рақобат Қўмитаси) нинг Якка тартибдаги хусусийлаштириш лойиҳаларини амалга ошириш Бюроси, консультант, катта консультант\n2009-2011 йй.- Япония Ритсумейкан университети магистратура талабаси\n2011-2012 йй.- Давлат Мулк Қўмитасининг Информацион-консалтинг хизматлар кўрсатиш бюроси, катта консультант\n2012-2017 йй.- “Женерал Моторс Ўзбекистон” акциядорлик жамияти (Тошкент офиси) Глобал харидлар ва таъминот тизими бошкармасининг Логистика дирекцияси иқтисодчиси\n2017-2018 йй.- Инвестициялар бўйича Давлат қўмитасининг Хоразм вилоят ҳудудий бошқармаси бошлиғи, Хоразм вилоят инвестициялар бўйича бош бошқармаси бошлиғи вазифасини бажарувчиси\n2018-2018 йй.- Хоразм вилоят инвестициялар бўйича бош бошқармаси “Хорижий инвестицияларни жалб қилиш” бўлими бошлиғи\n2018-2018 йй.- Хоразм вилоят ҳокимининг инвестиция масалалари бўйича ўринбосари котибияти бош мутахассиси\n2018-2019 йй.- Гурлан тумани ҳокимининг инвестициялар, инновациялар, хусусийлаштирилган корхоналарга кўмаклашиш эркин иқтисодий ва кичик саноат зоналари ҳамда туризмни ривожлантириш масалалари бўйича ўринбосари\n2019 й-ҳ.в - Гурлан тумани ҳокимининг ўринбосари- инвестициялар ва ташқи савдо бўлими бошлиғи\nОтамуратов Ойбек Бахтиёровичнинг яқин қариндошлари ҳақида\nОтамуратов Бахтиёр Аллаберганович\nХоразм вилояти, Кўшкўпир тумани\n(Кўшкўпир тумани 37- мактаб ўқитувчиси)\nНуржанова Рохатжон Назаровна\n1955 йил, Кўшкўпир тумани\n(Кўшкўпир тумани 2-сон мактабгача таълим муасасаси мудираси)\nЗиёкорлар кўчаси 1б,\nАтамуратов Улугбек Бахтиёрович\nЎзбекистон Республикаси ТИФ Миллий Банки, Пул муомаласи ва чакана операциялар Департаменти директорининг\nОтамуратов Музаффар Бахтиёрович\n1979 йил, Кўшкўпир тумани\nОтамуратов Ихтиёрбек Бахтиёрович\n1985 йил, Кўшкўпир тумани\nАтамуратов Отабек Бахтиёрович\nХоразм вилояти ҳокимлиги котибят мудири\nЁшлик кўчаси, 30-уй,\nИсмаилова Нилуфар Умидовна\n1983 йил, Кўшкўпир тумани\n5-сонли мактаб ўқитувчиси\n1б-уй 19 хонадон\nБахтиёрова Гавҳарой Ойбек қизи\n2013 йил, Тошкент шахри, Юнусобод тумани\nГурлан тумани 6-сон мактабгача таълим муассасаси тарбияланувчиси\nИсмаилов Умид Каримович\n1954 йил, Кўшкўпир тумани\n(Кўшкўпир тумани Халқ таълими бўлими мудири)\nМатёқубова Раъно Наримановна\n49- мактаб ўқитувчиси)\nҚуйидагилар туман ҳокимининг инвестициялар, инновациялар, хусусийлаштирилган корхоналарга кўмаклашиш, эркин иқтисодий ва кичик саноат зоналари ҳамда туризмни ривожлантириш масалалари бўйича ўринбосарининг асосий вазифалари хисобланади:\nЎзбекистон Республикаси Конституцияси, "Маҳаллий давлат ҳокимияти тўғрисида"ги Ўзбекистон Республикаси Қонуни, Ўзбекистон Республикасининг бошқа қонунлари, Ўзбекистон Республикаси Олий Мажлиси палаталарининг қарорлари, Ўзбекистон Республикаси Президентининг ҳужжатлари ва топшириқлари, Ўзбекистон Республикаси Вазирлар Маҳкамасининг қарорлари ва топшириқлари билан ҳокимликка юкланган вазифаларни бажариш юзасидан аниқ чора-тадбирларни ишлаб чиқиш ва амалга ошириш;\nТизими таркибига кирувчи тегишли ташкилотлар раҳбарларини танлаш, лавозимга тавсия этиш ҳамда зарур бўлганда алмаштириш масалалари бўйича таклифларни шакллантириш ва тегишли таклифларни туман ҳокимига киритиш;\nВилоят хокимлигининг тегишли тузилмалари билан ҳамкорликда иш олиб бориш;\nТуманни комплекс ривожлантириш дастури доирасида, шу жумладан чет эл инвестициялари иштирокидаги лойиҳаларни шакллантириш ва ўз вақтида бажарилишини назорат қилиш;\nЛойиҳа ташаббускорлари билан биргаликда уларнинг устувор йўналишлари бўйича ҳукуматнинг ривожлантириш дастурларига киритиш бўйича лойиҳаларни аниқлаш;\nСаноатни, йўл-транспорт, муҳандислик-комуникациялари, уй-жой ва ижтимоий инфратузилмани, қишлоқ ва сув хўжалигини, хизмат кўрсатиш, ижтимоий ривожлантириш, ахборот технологиялари ва туризмни ривожлантириш бўйича инвестиция лойиҳаларини шакллантириш ва амалга оширилишини мониторинг қилиш;\nТуман иқтисодиётига жалб қилинган хорижий инвестициялар самарадорлигини ошириш бўйича ишларни мувофиқлаштириш;\nИнновацион ғоялар, ишланмалар ва технологияларни ишлаб чиқиш, давлат ва жамият бошқарувини ривожлантиришга кўмаклашиш, давлат хизматлари сифатини оширишга йўналтирилган илмий тадқиқотларни ўтказишни ташкил этиш;\nҲудуд инновацион фаолияти кўламини кенгайтириш ва иқтисодиётни диверсификация қилиш, кишлокларни жадал ривожлантириш бўйича таклифлар тайёрлаш;\nИқтисодиётнинг энергия ва ресурс сарфи ҳажмини қисқартириш, энергия тежайдиган технологияларни ишлаб чиқаришга кенг жорий этиш, муқобил энергия манбаларидан фойдаланишни кенгайтириш бўйича чора-тадбирларни ишлаб чиқиш;\nЧет эл инвестициялари, грантлар, халқаро ва хорижий молия институтлари маблағларини жалб қилиш мақсадида хорижий давлатлар, халқаро ва чет эл ташкилотлари, илмий жамғармалар вакиллари билан музокаралар олиб бориш;\nИнвестицияларни, шу жумаладан тўғридан-тўғри хорижий инвестицияларни молиявий маблағ ҳамда замонавий технологиялар шаклида жалб қилиш, корхоналар ўртасида кооперация алоқаларини кенгайтириш;\nХусусийлаштириш жараёнларини чуқурлаштириш ва корхоналарнинг устав капиталларидаги давлат улуши ва активларини хусусий инвесторларга, шу жумладан, хорижий инвесторларга сотиш ҳисобига республика иқтисодиётида хусусий мулкнинг даражаси ва ролини ошириш;\nХусусийлаштирилган корхоналар негизида инвестиция лойиҳаларини амалга ошираётган тадбиркорлик субъектларига рухсат берувчи ҳужжатларни олишда, коммуникацияларга уланишда ва тижорат банклари томонидан кредитлар ажратилишини назорат қилиш;\nИлгари хусусийлаштирилган бўш турган, самарасиз фойдаланилаётган объектлар ва ишлаб чиқариш майдонларига инвестиция лойиҳаларни жалб қилиш бўйича таклифлар тайёрлашни мувофиқлаштириш;\nЎзбекистон Республикаси Президенти ва Ўзбекистон Республикаси Ҳукуматининг қарорлари билан тасдиқланадиган хусусийлаштириш бўйича давлат дастурлари лойиҳаларига таклифлар ишлаб чиқиш;\nТумандаги кичик саноат зоналари фаолиятини мувофиқлаштириш;\nТадбиркорлик субъектларини танлаб олиш ва уларни кичик саноат зоналарида жойлаштириш бўйича танлов комиссияси функцияларини амалга ошириш;\nКичик саноат зоналарининг бош режаларини, муҳандислик-коммуникация ҳамда транспорт инфратузилмасини қуриш бўйича лойиҳаларнинг ўз вақтида амалга оширилишини таъминлаш;\nЯнги кичик саноат зоналари барпо этиш бўйича белгиланган тартибда таклифлар ишлаб чиқиш;\nҲудудларда сайёр учрашувлар ташкил этиш орқали аҳоли ва тадбиркорларнинг муаммо ва таклифларини ўрганиш ва уларни бартараф этиш юзасидан аниқ чора-тадбирлар белгилаш.\nтегишли ҳудудларда туризм соҳасидаги асосий вазифалар ва туризмни ривожлантиришнинг устувор йўналишларини аниқлаш;\nтуризм соҳасида маҳаллий давлат ҳокимияти органлари ваколатларига тааллуқли масалалар бўйича хужжатларни ишлаб чиқиш, тасдиқлаш ва амалга ошириш;\nтуристлар (экскурсантлар)га ҳудуддаги туристик ресурслардан самарали фойдаланиш, шунингдек тиббий, ҳуқуқий ва бошқа турдаги фавқулодда ёрдам олиш учун қулай шарт-шароитлар яратишни таъминлаш;\nтуризм соҳасида турли тадбирлар (фестиваллар, сайллар, театрлаштирилган томошалар, кўргазмалар, анжуманлар)ни ташкил этиш ва ўтказиш;\nсоҳани чуқур таҳлил қилиш асосида туристик хизматларга бўлган талабни ўрганиш, бу борадаги мавжуд муаммолар ва тўсиқларни аниқлаш, соҳани ривожлантириш ҳамда такомиллаштиришнинг мақсадга мувофиқ меҳанизмларини ишлаб чиқиш ва келгуси режаларни белгилаш;\nтуризм соҳасининг иқтисодий, экологик, ижтимоий, маданий ва бошқа йўналишлардаги инфратузилмасини такомиллаштириш ва туризм йўналишидаги диққатга сазовор жойлар, уларнинг ҳолатини яхшилаш бўйича аниқ чора-тадбирларни белгилаш ҳамда амалга ошириш;\nқўшимча сайёҳлик ташриф объектлари, кўнгилочар комплекслар барпо этиш бўйича чоралар кўриш, маданий мерос объектларида ҳалқимизнинг тарихи, турмуш тарзи, урф-одатлари, анъаналарини ўзида акс эттирган экспозицияларни ташкил этиш;\nтуризмни ривожлантиришнинг ҳудудий дастурларини ишлаб чиқиш ва амалга оширишни мувофиқлаштириш;\nтуризмни ривожлантириш бўйича масъул идора ва ташкилотларнинг иш фаолиятини мувофиқлаштириш;\nтуризм соҳасига замонавий ахборот-коммуникация воситаларини жалб этиш, ҳорижий туроператорлар ва оммавий ахборот воситалари билан ҳамкорлик қилиш орқали туманнинг мавжуд сайёҳлик салоҳиятини кенг ёритиш чораларини кўриш;\nтуризм соҳасида тадбиркорликни ривожлантиришни қўллаб-қувватлаш, туризм хизматларини экспорт қилиш дастурларини ишлаб чиқиш, чет мамлакатлардаги туризм марказларида нарх конъюктурасини ўрганиб таҳлил қилиб бориш ва янги турдаги хизмат ва маҳсулотларни ўзлаштириш ҳамда уларни экспорт қилинишини таъминлаш бўйича комплекс чора-тадбирлар ишлаб чиқиш ва амалга ошириш;\nмаданий-таништирув мақсадида умумий ўрта таълим муассасалари ўқувчилари учун экскурсия ва саёҳатлар ташкил этиш бўйича комплекс чора- тадбирларни амалга оширишга кўмаклашиш;\nюртимизда ва чет эл мамлакатларида бўлиб ўтадиган миллий ва халқаро туризм ярмаркаларида мунтазам равишда фаол иштирок этиш йўли билан ҳудуднинг ижобий қиёфасини шакллантириш;\nтегишли ҳудудларда туризм ахборот марказларини ташкил этиш ва уларнинг фаолият юритишини таъминлаш ва бошқалар;\nтасарруфидаги мутахассис ва тегишли ташкилот ҳамда муассасаларда Ўзбекистон Республикаси Вазирлар Маҳкамасининг 1999 йил 12 январдаги 12-сонли “Ижро интизомини мустаҳкамлаш чора-тадбирлари тўғрисида”ги ҳамда 1999 йил 29 мартдаги 140-сонли “Ўзбекистон Республикаси ҳокимият ва бошқарув органларида иш юритиш ва назоратни ташкил этиш бўйича меъёрий ҳужжатларни тасдиқлаш тўғрисида”ги қарорларининг талаблари асосида иш ташкил этилиши ва ижро интизомини мустаҳкамлаш;\nжисмоний ва юридик шахсларнинг мурожаатларини “Жисмонийва юридик шахсларнинг мурожаатлари тўғрисида”ги Ўзбекистон Республикаси Қонунига мувофиқ кўриб чиқиш;\nқонун ҳужжатларига мувофиқ бошқа вазифаларни бажариш.\nҚуйидаги комиссиянинг иш фаолиятини ташкил этади:\nТуман миқёсида қурилиши тугалланмаган объектлар ва фойдаланилмаётган ишлаб чиқариш майдонларини хатловдан ўтказиш ҳамда аниқлаш бўйича Идоралараро комиссия;\nКичик саноат зоналари фаолиятини мувофиқлаштириш бўйича туман маъмурий кенгаши;\nҚуйидаги ташкилот, муассаса ва корхоналарнинг туман ҳокимлиги билан ўзаро фаолиятини мувофиқлаштириб боради:\nТуман ҳокимлиги ахборот технологиялари ва коммуникацияларини ривожлантириш бўлими;\nТуман қурилиш индустрияси корхоналари;\nТумандаги тижорат банклари (инвестиция лойиҳаларни молиялаштириш);\nТумандаги туризм соҳаси субъектлари (меҳмонхоналар, туроператорлар, турагентлар, ҳамроҳ-таржимонлар, умумий овқатланиш шоҳобчалари ва бошқалар)\nУразметов Музаффар Кушназарович


Коллеж туалетини талаба қуради¸ кейин унга пул тўлаб киради\nЎзбекистонлик ўқувчи ва талабалар турли "йиғ-йиғ"лардан безиганини айтади. (Суратнинг Сирғалидаги коллежга алоқаси йўқ)\nТошкент шаҳри Сирғали туманидаги Политехника касб-ҳунар коллежи ўқувчиларидан янги ҳожатхона қуриш учун 20 минг сўмдан пул йиғилган. Коллеж ўқувчиларининг Озодликка айтишича, битирувчилардан коллежни таъмирлаш учун ҳам 200 минг сўмдан пул йиғилган ва пул бермаган ўқувчиларга ўқишдан ҳайдаш билан таҳдид қилинган.\nСирғалидаги Политехника касб-ҳунар коллежининг битирувчи ўқувчиларидан бирининг исмини ошкор қилмаслик шарти билан Озодликка айтишича, коллеж ҳудудида қурилаётган янги ҳожатхона қурилиши учун ҳатто битирувчилар ҳам маблағ беришга мажбурланган:\n“Ҳамма талабадан туалет қурилиши учун 20 минг сўмдан йиғишди. Биз бу йил битирамиз. Кейинги йил ўқимасак, бу туалетдан фойдаланмасак. Лекин биздан ҳам пул олишди. Кейин ҳожатхона ишга тушгач, пуллик қилишармиш. Бу нарсаларни қуриш учун давлат пул ажратмайдими? Ҳақиқат борми ўзи?”, дейди сирғалилик ўқувчи.\nУнинг айтишича, ҳожатхона қурилишидан ташқари, коллежни таъмирлаш учун ҳам ўқувчилардан пул йиғилган:\n“Асосий корпус ёнидаги бинони ремонт қилишаяпти. Шуни ремонт қилишга ҳам пул олишди. Ҳар бир битирувчидан 200 минг сўмдан олишди. Кўпчиликнинг қурби етмайди. Шуни айтган студентларни “ўқишдан ҳайдаласан”, деб қўрқитишди. Мажбурлагач, ҳамма пул берди”, дейди исмини ошкор қилмасликни сўраган ўқувчи.\nМазкур коллеж директори Абдужамил Каримов махсус йиғилишда бўлгани боис унинг ўринбосари Собир Расулов билан боғландик.\nРасулов ҳожатхона қурилиши ва коллеж таъмири учун ўқувчилардан пул йиғилганини тасдиқламади, лекин бу каби ҳолат бўлган бўлса, айбдорлар жазоланишини таъкидлади:\n- Бунақа нарса бўлмаган гап. Ҳожатхонанинг ҳеч қанақа болаларга алоқаси йўқ. Уни бизларга давлат томонидан қуриб берилаяпти. Ҳозир директоримиз йиғилишдан чиқса, унга бу нарсани етказаман. Буни биз ҳам зудлик билан олдини олишимиз керак, агар бунақа ҳолат бирор бир ўқитувчи томонидан йўл қўйилган бўлса. Тўғри, гуруч курмаксиз бўлмайди, дегандай, мабодо шунақа ҳолат бўлган бўлса, бу бизларга ҳам яхши нарса эмас. Бу масалани албатта кўтарамиз. Агар кимда-ким қўлга тушиб, шу нарсани ҳақиқатдан қўллаган бўлса, у ўқитувчига нисбатан жуда қаттиқ жазо кўрилади. Бизда яқинда раҳбаримиз ўзгарганидан кейин ўқитувчилардан мана шу нарсаларни фойдаланилмайди, деб ёзма равишда ҳам амалга ошириб қўйганмиз. Бунақа нарса бизларда бўлмаганига мен 99 фоиз аминман. Бу нарсага бизлар ойдинлик киритамиз. Туҳмат деган нарса ҳам бор, душман ҳам бўлиши мумкин. Раҳбаримиз яқинда бўлган, у киши вазиримизнинг куёви бўлади. Энди бу нарса у кишининг обрўсига ҳам яхши эмас, - деди Собир Расулов.\nКоллеж раҳбариятидан олинган маълумотга кўра, янги ҳожатхона қурилиши тахминан олти ой аввал бошланган. Ҳозирда қурилиш ниҳоясига етган, лекин у сентябрь ойидан фойдаланишга топширилади.\nКоллеж директорининг яна бир ўринбосари Музаффар Абдуллаев ҳожатхонанинг пуллик бўлиши ҳақидаги хабарни инкор қилиб, ўқувчилар ундан текинга фойдаланишини айтди.\nКоллеж биносини таъмирлаш ишлари эса давом этаяпти, яқин бир ойи ичида таъмир якунланиши режалаштирилган.


Toshkent islom universiteti - Христианликда тавба-тазарру қилиш сирли маросими\nСўнгги йилларда дунёда юз бераётган глобал ўзгаришлар, айниқса, сиёсий, иқтисодий, маданий ва техникавий тараққиёт билан бир қаторда ижтимоий ўзгаришларнинг кўлами катта. Бундай глобаллашув жараёнида миллатлараро тотувлик ва диний бағрикенглик масалалари долзарб аҳамият касб этади.\nБугунги кунда нафақат юртимизда, балки дунёда диний бағрикенглик, бошқа дин вакиллари ўртасида ўзаро ҳурмат, бир-бирини тушуниш асосий ҳаётий тамойилга айланиб бормоқда. Шундай экан дунё динлари тарихи, таълимоти, ибодатхонаси, ибодатхонага кириш тартиб қоидалари, диний рамз, динлардаги ибодат ҳамда диний анъана ва маросимлар тадқиқ этиш лозим бўлган долзарб масалалардан ҳисобланади.\nЁшларда диний бағрикенглик маданиятини шаклантиришда диншуносликка оид билимлар муҳим ўрин тутади. Бундай билимларни шакллантириш учун динлар тарихи, таълимоти, диний анъана ва маросимларини ўрганиш зарур. Христианликда тавба-тазарру қилиш сирли маросимини ўрганиш дунёда кенг тарқалган ушбу дин маданияти билан кенгроқ танишиш имконини беради.\n“Таинство” сўзи юнонча мистерион – сир, сирли деган маъноларни англатади. Христианликка кўра, сирли маросим муқаддас хатти-ҳаракат бўлиб, унда худонинг кўринмас марҳамати бор деб эътиқод қилинади. Бундан ташқари христианлик ақидасига кўра, мазкур маросимларни бажариш вақтида Муқаддас Руҳ қатнашади. Шунинг учун ушбу етти маросим сирли маросим деб аталади. Етти сирли маросимнинг учтаси (чўқинтириш, тавба-тазарру қилиш ва евхаристие-причащение) Евангелиеда зикр қилинган. Қолган сирли маросимлар ҳақидаги кўрсатмалар апостоллар мактублари китобида, шунингдек, христианликнинг илк асарларидаги черков руҳонийлари асарларидан топиш мумкин.\nХристианликда сирли маросимлар иккига бўлинади:\nБиринчиси, такрорланмас сирли маросимлар. Унга чўқинтириш, миро мойи суртиш, руҳонийлик унвонини қабул қилиш маросимлари киради.\nИккинчиси, такрорланувчи сирли маросимлар. Унга тавба-тазарру қилиш, евхаристия, елей суртиш ва маълум бир вазиятларга кўра, оила қуриш сирли маросимлари ҳисобланади.\nШунингдек, мазкур етти сирли маросимни икки категорияга ажратиш мумкин. Биринчиси, мажбурий, яъни ҳар бир эътиқод қилувчи бажаришига буюрилган сирли маросимлар. Уларга чўқинтириш, миро мойи суртиш, елей суртиш, тавба-тазарру қилиш, евхаристиялар киради.\nИккинчиси, ихтиёрий яъни бажарилиши ихтиёрий бўлган сирли маросимлар. Бундай сирли маросимлар қаторига оила қуриш ва руҳонийлик унвонини қабул қилиш каби ибодатларни киритиш мумкин.\nХристианликда тавба-тазарру қилиш сирли маросими такрорланувчи маросимлардан саналади.\nУ христианлар томонидан содир этилган гуноҳлардан фориғ бўлиш мақсадида амалга оширилади. Маросим черковда бажарилади. Унга кўра инсон ўзи қилган гуноҳларига иқрор бўлиши, кейинчалик шу гуноҳларни қилмаслик учун Исо Масиҳдан мағфират сўраши лозим. Маросим Библияда келтирилган қуйидаги кўрсатмалар асосида шаклланган: “Хоҳ аёл бўлсин, хоҳ эркак бўлсин қандайдир гуноҳ содир этган бўлса, истиғфор айтиб, гуноҳларига тавба қилсин” (Сонлар, 5:5,6).\nБунда диндор черковга келиб, қилган гуноҳлари учун тавба қилади, яъни руҳоний “ота”га ўзининг барча қилган гуноҳларини батафсил сўзлаб беради, ҳаттоки, қалби тубидаги яширин сирларини ҳам. Черков номидан гуноҳларни кечириш ҳуқуқига эга бўлган руҳоний унинг гуноҳларидан ўтади (Юҳанно 20:22-23) ва унга насиҳат қилиб, уни тўғри йўлга солади ва Муқаддас Руҳнинг кучи билан уни гуноҳларидан пок қилади.\nШуни айтиб ўтиш керакки, христианликнинг турли йўналишларида барча ибодатларда бўлгани каби тавба-тазарру қилиш анъаналарида ҳам фарқ кузатилади. Масалан, православие ва католиклик йўналишларида тавба-тазарру қилиш ибодати сирли маросим сифатида қабул қилинса, протестантизмда ушбу маросим сирли маросимлар қаторида тан олинмайди. Католик анъаналарига кўра, тавба қилаётган шахс руҳонийни кўрмаслиги талаб этилса, православиеда, аксинча, улар ёнма-ён туриб Исодан биргаликда мағфират сўрайдилар. Шунингдек, православиеда тавба қилаётган инсон руҳоний олдида тиз чўккан ҳолда айбига иқрор бўлса, католик черковида, аксинча, ушбу маросим вақтида руҳоний махсус кабина ичида ўтириб зиёратчининг гуноҳларини эшитади. Бундан ташқари православиеда руҳоний гуноҳларни кечириш ҳуқуқига эга бўлмай, у гуноҳкор учун Худодан мағфират сўрайди. Гуноҳни кечириш Муқаддас Руҳ ихтиёрида бўлади. Католикликда эса, аксинча, руҳоний гуноҳларни қўйиб юбориш, мағфират қилиш ҳуқуқига эга (индульгенция).\nХулоса қилиб шуни айтиш мумкинки, христианликда тавба-тазарру қилиш маросими гуноҳлардан покланиш маросими ҳисобланади. Уни ўрганиш христианлик дини, унинг анъаналари тўғрисида кенгроқ тушунча олишга хизмат қилади.\nАгзамходжаев С., Раҳимжонов Д., Муҳамедов Н., Нажмиддинов Ж., Дунё динлари тарихи. – Т.: 2011. – 128 б.\nВасильев Л. История религий Востока. – М.: Книжный дом “Университет”, 1999. – 51 с.\nRead 1303 times\tLast modified on Hene, 31 Korrik 2017 11:38


эди. Мазкур маросимда “Yeni Özbekistan – geleceği büyük devlet” китобининг илк нусхаси Президент Ражаб Тоййиб Эрдўғон томонидан муаллифга ... Президент Ражаб Тоййиб Эрдўғон томонидан муаллифга тақдим этилган. китоб Туркия раҳбари сўзбоши билан чоп этилган. Унда Ражаб Тоййиб Эрдўғон ...\nқўлланма тақдимоти бўлиб ўтди. 250 босма табоқдан иборат ушбу китоблар олий таълим муассасаларига ўқув қўлланма сифатида жорий этилади. — ... «аввал мамлакатимизда журналистика соҳасига доир 10 жилдлик китобнинг нашр этилиши афсона, фантастика» бўлганлигини айтди. — Шу пайтгача ...\nзўр баҳона. Қуруқ қўл билан борилмайди, албатта. Энг яхши совға — китоб! Шу ниятда Ҳазораспдаги савдо марказларига йўл солдим. Туман Ёшлар ... икки қаватли бино тепасига отнинг қашқасидек ёзув илинган: «китоблар олами»! Фото: «Xabar.uz» Бинонинг асосий қисмини турли пишириқлар ...


Фаластин президенти Маҳмуд Аббос миллий бирлик ҳукумати шу ой охирига қадар тузилиши мумкинлигини айтди.\n27 январ 2021, Тошкент вақти: 13:12\n“Мен халқимизга миллий бирлик ҳукумати тузиш йўлида катта муваффақиятга эришилганини эълон қилмоқчиман. Бу ҳозирги сиёсий чигал вазиятга ва босқинчиликка буткул чек қўйиши мумкин. Худо хоҳласа, бундай ҳукумат шу ой охиригача тузилади”, - деди М.Аббос.\nФаластиннинг собиқ раҳбари Ёсир Арафот вафот этганига икки йил тўлгани муносабати билан Рамаллоҳда ўтказилган хотира маросими М.Аббос билан бирга минглаб фаластинликлар иштирок этди. Ёсир Арафот 2004 йилда Париждаги шифохонада оламдан ўтган эди.


Шавкат Мирзиёев БМТ минбарида ўзбек тилида...\n22.09.2020 00:33 0 1945\nУшбу хабар бугуннинг энг эътиборли янгилиги бўлиб турибди. Янгилик сайтлари, ижтимоий тармоқлар ва хориж матбуоти ҳам бунга эътибор қаратди.\nАслида турли халқларнинг она тилида гапириш ҳуқуқини БМТ доим ҳимоя қилиб ва рағбатлантириб келади. Чунки кўпмиллатли ва кўптилли дунё – бу мувозанатли, тоқатли, кўпфикрли ва очиқ дунёдир. Миллат унинг тилида гаплашувчилар мавжуд бўлгандагина яшайди.\nБМТ минбаридан исталган миллат тилида гапириш мумкин, фақат делегация нутқнинг БМТ расмий тилларига оғзаки ва ёзма таржимасини таъминлаб бериши керак.\nОхирги йилларда БМТ минбаридан она тилида сўзланган нутқларга ёрқин мисол сифатида Қозоғистон президенти Нурсултон Назарбоевнинг, Грузия бош вазири Мамука Бахтадзенинг нутқлари келтирилади.\nШахсан мен учун, БМТда она тилида нутқ сўзлаган лидерлар бу билан ҳам ўз характери ва иродасини кўрсатган сиёсий шахслар бўлиб кўринади.\nИндинга илк бор Ўзбекистон президенти БМТ минбарида ўзбек тилида нутқ сўзлайди. Президент Шавкат Мирзиёевнинг кутилаётган нутқи шу жиҳати биланоқ ўзбек халқи учун тарихий воқеа бўлиши тайин.\nБМТ нутқ Ўзбек тили Президент


“Битирув оқшоми” қанчага тушяпти? - 8 Июня 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Yakshanba, 17.10.2021, 16:30\nГлавная » 2013 » Iyun » 8 » “Битирув оқшоми” қанчага тушяпти?\nЯқинда битирув оқшоми ўтказилиши, сарф-харажатлари ҳақидаги жамоадошлар билан фикр алмашиб туриб, эшитганларимдан лол қолдим. Ҳамкасблардан бири "ҳозир битирувчилар оқшомга алоҳида буюртма қилинган "лимузин”ларда боришаётган экан” деса, яна бошқаси "ҳар бир битирувчидан 60,000-90,000 сўмдан пул йиғишиб, ўқитувчиларига совға харид қилишаётган экан. Яна совғалар ҳам анойи эмас, асосан тилла буюмлар эмиш” деди. (изоҳ: аслида устозлар бундан ҳам кўпроғига муносиб-у, бироқ...).\n"Ҳатто ўзи битириб кетаётган мактабга ҳам эсдалик совғалар қолдирилаётган экан. Битирувчи қизлар-ку кўйлагидан тортиб соч турмагигача камида 100,000-200,000 сўм сарфлаётган экан” деди яна бири.\nЖамоат транспортида айнан битирувчи икки дугонанинг суҳбатини эшитганимдан сўнг, бу мавзуга яна қизиқишим ортди. Икки дугона суҳбатига кўра, агар иккаласи келишган ҳолда битта жойдан ижарага кўйлак олишса, ҳар бир кўйлак 150 000 сўмдан тушар экан. Соч турмаги ҳам сочнинг узун-калталигига қараб 25 000 сўмдан 50 000 сўмгача эмиш. Юз пардози ҳам кийим мослигига қараб камида 20 000-50 000 сўм атрофида бўлар экан. Истакка қараб, гўзаллик салонида боди-арт (изоҳ: тананинг юз, чакка, қўл, елка қисмларига турли рангдаги тасвирларни чиздириш) хизмати ҳам мавжуд. Унинг нархи ҳам 10 000-25 000 сўмгача. Устозларга эса ҳар бир битирувчидан 80 000 сўмдан тўпланаётган экан, аммо нима совға қилиниши бўйича ҳали аниқ тўхтамга келишмаган.\nҲа, бир қарашда кимдир бундай харажатларни умрида бир марта бўладиган битирув оқшомининг орзу-ҳавас эканлиги билан оқлаши шубҳасиз. Аммо аслида тақиқланган, амалда эса барибир ўтказилаётган битта битирув оқшомига шунча маблағ сарфлаш керакмикан? Наҳотки арзонроқ хизмат кўрсатишларни танлаш имкони бўлмаса... Ахир қанча маблағ сарфланишини ҳар ким ўз қарори билан ҳам ҳал қилиши мумкин-ку! Шундай эмасми? Сиз-чи, сиз бу борада қандай фикрдасиз? Мулоҳазаларингиз ёки бировга айтишга қийналаётган фикрларингиз бўлса, марҳамат биз билан ўртоқлашинг.\nПросмотров: 538 | | Рейтинг: 5.0/2


Qalampir.uz - “Форбес” рейтингида Хитой, Россия ва АҚШ раҳбарлари етакчи, қолганлар эса...\n16:16, 09.05.2018 Олам\nЭнг эътиборли одамлар рўйхатининг дастлабки ўнталигига Рим папаси Франциск ҳам киритилди.\nХитой, Россия ва АҚШ давлати раҳбарлари “Forbes” журнали эълон қилган дунёнинг энг эътиборли одамлари рўйхатида дастлабки уч ўринни эгаллади.\nТаъкидланишича, рўйхатга киритилган 75 нафар одам дунёда содир бўлаётган воқеалар ривожини белгилаб беради.\nРўйхатда биринчиликни Хитой Халқ Республикаси раиси Си Цзиньпин эгаллади. У жорий йил март ойида Комунистик партия мажлисида Конституцияга ўзгартириш кирита олди ва шу йўл билан ўз имкониятларини кенгайтиришга эришди.\nИккинчи ўринни Россия президенти Владимир Путин банд этган бўлиб, у тўрт йилдан буён рўйхатнинг юқори ўринларидан пастга тушмаяпти.\nПутин жорий йил март ойида бўлиб ўтган сайловда 77 фоиз овоз тўплаб тўртинчи марта Россия президентлигига сайланди.\nАҚШ президенти Дональд Трамп эса, рўйхатда учинчи ўринни эгаллади. Таъкидлаш жоизки, Америка президенти атрофидаги кўплаб можароли вазиятлар унинг обрўсига путур етказиши эҳтимоли йўқ эмас. Маълумки, Трамп дунёдаги иқтисодиёти энг қудратли давлат раҳбари ва шахсий бизнес эгаси ҳисобланади.\nШунингдек, рўйхатнинг дастлабки ўнталигида Германия канцлери Ангела Меркель, “Amazon” бош бошқарувчиси Жефф Безос, Рим папаси Франциск, “Microsoft” компанияси асосчиси Билл Гейтс, Саудия Арабистони валиаҳд шаҳзодаси Муҳаммад бин Сальмон, Ҳиндистон Бош вазири Нарендра Моди ва “Google” асосчиси Ларри Пейж номлари қайд этилган.\nЎзбекистонда кучли зилзила содир бўлди\n16:35, 07.02.2019 4 814\n10:39, 05.02.2019 1 038\n15:41, 29.01.2019 3 564\n14:49, 22.12.2018 1 677\n16:26, 21.12.2018 3 460


Қайнотамнинг гумонларидан чарчадим… - 24 Мая 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2021 » Май » 24 » Қайнотамнинг гумонларидан чарчадим…\nҚайнотамнинг гумонларидан чарчадим…\nАссалому алайкум! Турмуш қурганимга 5 йилдан ошди. Қайнонам ва қайнотам, эрим ва 4 ёшли ўғлим билан бирга бир хонадонда яшаймиз. Аллоҳга шукр, ҳаммамиз намоз ўқиймиз. Ҳозирги вақтда ҳомиладорман. Ҳомиладорлик вақтида кўпроқ Қуръон тиловат қилишга ҳаракат қиламан. Аммо қайнотам: «Мени ёмон дуо қилади», деган хаёлга борар экан. Ҳатто юзимга ҳам айтди. «Эскича оғрияпман», деяверади. Ҳатто эримга ҳам: «Битта хотинга эга бўлолмадинг», деб менга гиж-гижлайдилар. Мен эса: «Қуръон шифо бўлиш керак, Қуръондан бошқа ҳеч нарса ўқимайман, сизнинг ҳаққингизга ёмон дуо қилмайман. Ёмон гумонда бўлманг, ота», деб айтдим. Барибир ишонмайдилар. Ҳатто: "Рўмол ўраб туриб шундай қиласанми?” деб гапирган кунлари ҳам бўлди. Менинг камчиликларимни излайверади. Бундай гумонлардан, бўлар бўлмас важлардан жуда чарчаб кетдим. Нима қилай? Илтимос, маслаҳат беринг.\n– Ва алайкум ассалом! Қайнотангиз шундай нотўғри тушунчага эга инсон экан-да! Унга эътибор қилмай, Қуръонни ўқишда давом этаверинг. Ўқиб бўлгач, охирида қайнотангизни ҳам дуо қилиб қўйинг. У кишини хизматини чиройли адо этаверинг. Табассум ила боқинг. Табассум қилган инсонга бошқа инсон ҳам беихтиёр табассум қилади ва у ҳақида ёмон ўй-хаёлларга бормайди, унга ёмонлик қилиш фикри ҳам ҳосил бўлмайди. Аслида қайнотангиз ёмон инсон эмас, балки тарбия топган муҳит яхши бўлмаган. Шунинг учун ҳамиша дуода бўлинг, иншааллоҳ, қалблари очилиб, бир куни сизни тўғри тушунади. Сабрли ва меҳрли бўлинг. Валлоҳу аълам!\nКатегория: Fikr va Mulohaza qiling | Просмотров: 30 | Добавил: Sherlaruz.CoM | Теги: #Yangilik, #news, #newsuz, #ahborot, #новости, #xabarlar, #uznews, #habarlar, #Yangiliklar | Рейтинг: 0.0/0


Сурхондарё ўрмон хўжалигида йирик ёнғин содир бўлди - видео\n10:57 14.09.2020 (Янгиланган 11:08 14.09.2020)\nСурхондарёнинг Шеробод туманидаги ўрмон хўжалигида 50 гектар майдонни қамраб олган ёнғин содир бўлди.\nТОШКЕНТ, 14 сен - Sputnik. Фавқулодда вазиятлар вазирлиги ходимлари Сурхондарё вилояти ўрмон хўжалигида содир бўлган йирик ёнғинни бартараф этдилар, деб хабар қилмоқда муассаса матбуот хизмати.\nХабарда айтилишига кўра, ёнғин Шеробод туманидаги “Қизириқ” ўрмон хўжалиги ҳудудидаги “Гуримбулоқ” тоғли масканида содир бўлган. Қуруқ ўт ёниши сабабли ҳосил бўлган олов 50 га атрофидаги майдонни қамраб олган.\nОфатга қарши курашга Сурхондарё ФВВсининг ўнлаб махсус техника воситалари шахсий таркиб сафарбар қилинди. Ундан ташқари ФВДТга кирувчи бошқа хизматлар ходимлари ҳам яқиндан кўмаклашдилар.\nЭслатиб ўтамиз, Ўзбекистон Республикаси МЖтК нинг 88 моддасига кўра, дала ва аҳоли пунктларида анғиз, хазон ва шох-шаббаларни ёки ўсимликларнинг бошқа қолдиқларини ёқиб юбориш учун БҲМнинг 3 бараваридн 5 бараваригача жаримага тортилиши мумкин.


Қаршида бир гуруҳ босқинчи жиноят устида қўлга олинди | Qalampir.uz\nҚаршида бир гуруҳ босқинчи жиноят устида қўлга олинди\nКатегориялар\t09 Ноябрь 2019 16:56 5469\nҚарши шаҳрида 6 кишидан иборат гуруҳ босқинчилик устида қўлга олинди. Бу ҳақда Ички ишлар вазирлиги Тергов Департаменти Матбуот хизмати хабар берди.\nЖорий йилнинг 7 ноябрь куни тахминан соат 02:00 да 41 ёшли Г.Т.нинг пулдор жабрланувчи ҳақидаги берган маълумотига кўра, 32 ёшли И.Д. жиноий шериклари 20 ёшли Ж. С., 20 ёшли Ш.О., 21 ёшли Ф.Т., 34 ёшли О.С. ва 35 ёшли С.Х. юзларига ниқоб кийиб, темир труба ва пичоқ ҳамда скотч ёрдамида, Қарши шаҳар “Араловул” МФЙда яшовчи 63 ёшли фуқаро М.А.нинг уйига босқинчилик учун кирган. Жиноятни содир этаётган вақтларида Қашқадарё вилояти ИИБ ходимлари томонидан амалга оширилган тезкор тадбир натижасида ушланган.\nҲодиса жойини кўздан кечириш жараёнида ушланган шахслардан ашёвий далиллар ҳужжатлаштириб олинган.\nМазкур ҳолат юзасидан 7 ноябрь куни Қарши шаҳар ИИО ФМБ ҳузуридаги тергов бўлими томонидан Жиноят кодексининг 164-моддаси 3-қисми “в” банди (босқинчилик, уй-жойга ғайриқонуний равишда кириш) билан жиноят иши қўзғатилган.\nЖиноят содир этишда иштирок этган барча шахсларга айблов эълон қилиниб, ҳозирда жиноят иши бўйича дастлабки тергов ҳаракатлари давом эттирилмоқда.\n21 Январь 17:25 33792\n20 Январь 21:40 29489\n20 Январь 11:55 26467


07 август 2020, Тошкент вақти: 09:15\nПрезидент Мирзиёев 12 октябрь куни Бўка туманига бориб қайтиши ортидан Тошкент вилоятидаги 5 та туман ҳокимининг 2 ойлик маоши кесиб ташланди. 14 октябрда эса, пахта терими вақтидаги сусткашликлари учун 10 дан ортиқ туманда прокурорлар, 10 дан ортиқ туманда ИИБ бошлиқлари ишдан кетди, солиқчилар орасида эса ишдан олинганлар сони кўпроқ.\nШундай қилиб, амалдорлар жазоланди - “тўни йиртилди”. Ўзбек амалдорининг фантазияси бой. Жазонинг турфа турини топади. Қозончининг эрки бор, қайдан қулоқ чиқарса, дейдику! Тўннинг – қадрнинг кўриниши ҳам турфадир.\nМана бу йилги пахта мавсумида келган хабарлардан олинган айрим мисоллар:\nТўн – амал, иш жойи\nШовот туман ҳокими маҳалла раисларига “Фуқароларни пахтага чиқарасан! Бўлмаса аризангни ёз!” деб зуғум қилди.\nТошГРЭС директори ишчиларни мажбуран пахта теримига ҳайдади. Қаршилик қилганлар ишдан ҳайдалади.\nЖиззах марказий деҳқон бозорида пахтага мажбурий пул йиғиш бошланди. Норози бўлганлардан дўконни бўшатиб қўйиш талаб этилди.\nХоразм вилояти ИИБ бошлиғининг ўринбосари ходимларни ишдан бўшатиш, хизмат текширувлари ўтказиш билан қўрқитиб, пахтага 50 та одам топасан деб талаб қилди.\nПахта терими вақтидаги сусткашликлари учун 10 дан ортиқ туманда прокурорлар, 10дан ортиқ туманда ИИБ бошлиқлари ишдан кетди, солиқчилар орасида эса ишдан олинганлар сони кўпроқ.\nТўн – газ баллон\nШовот туман ҳокими теримга чиқмаган оилаларни газ баллони ва кўмирдан маҳрум қилди”.\nТўн – мавҳум таҳдид\nБухоро шаҳри солиқ идораси ходимлари дўкон эгаларига “Пахта теримига чиқмасангиз ёки ҳашарчи ёллаб бермасангиз, муаммо бўлади” деб таҳдид қилди.\nХўжайли туманида пахта муносабати билан МФЙ ва ОФЙ раислари, посбон, котиб ва профилактика инспекторларига раҳбарлар “қандай чиқарсанг чиқар!” деб талаб қилди.\nЎзбекистон ИИВ академияси курсантлари фуқаро кийимида пахтага олиб кетилди. Ким 100 килолик нормани термаса Ички ишлар вазири номига тушунтириш хати ёздириш билан таҳдид қилинди.\nТўн - сиёсий таҳдид\nЖиззах шаҳри Кимёгар маҳалласи раиси тадбиркорлардан пахтага деб кунига 30 минг сўмдан пул талаб қилди. Эътироз билдирганларга раис “Пахта сиёсатига қарши чиқаяпсан! Солиққа айтаман, хонавайрон қиламан”, деб қўрқитди.\nТўн – мукофот пули\nБухоро вилоят ИИБ Тиббиёт бўлими ходимларига теримга оддий фуқаро кийимида бориш, биров сўраб қолса “ўз ихтиёримиз билан теримга келдик” деб айтиш тайинланди. Теримга чиқмаганлар мукофот пулидан маҳрум этилиши тўғрисида огоҳлантирилди.\nТўн – маош\nПахта теримида сусткашликка йўл қўйгани учун Бўка туман ҳокими Нўмонали Избосаров, Пскент тумани ҳокими Абдусамат Акбаров, Бекобод туман ҳокими Неъмат Абдуллаев, Янгийўл туман ҳокими Абдуқаҳҳор Тўхтабоев ва Чиноз туман ҳокимини икки ойлик маошларидан маҳрум қилинди.\n“Қишлоққурилишбанк”нинг Беруний филиали ходимлари ойлик маошидан пахта терими учун 450 минг сўмдан ушлаб қолинмоқда. Қолаверса, ҳар бир ходим кунига ўз ҳисобидан иккита теримчи ёллашга мажбурланмоқда.\nТўн – озодлик\nЖиззах вилояти Шароф Рашидов туманида фермерларни “вазир келади” деб туман ҳокимияти залига қамаб қўйишди. Эшик олдида ИИБ ходимлари туриб олган. Соат 12 да зўрға қочиб чиқишди.\n“Тўн йиртиш”дан ташқари уриш ҳам сўкиш ҳам бор\n- Маҳалла раиси мени “Онангни с...ай” деб ҳақоратлади. Бақириб чақирди. Устимга бостириб келиб менга ташланди. Мен пахта теримини ташкил қилиб юрган давлатнинг вакили сифатида расман ҳақорат нишони бўлдим.\nАнгор тумани “Наврўз” маҳалласининг раиси Абдуназар Зоиров Озодлик билан суҳбатда милиция ходими уни ўласи қилиб уриб¸ тепкилаб ташлаганлигини айтди:\n- Мен пахтага чиқарган одамларни ўзини ҳисобига ëзяпти мен чиқардим деб. Ëзма¸ десам ҳам ëзяпти ўзини ҳисобига. Кейин менга қараб¸ “Пошёл на х...й”, деди. Ўзи кичик ўғлим қатори. Менга қараб¸ "Cен бу ëққа кел"¸ деди. Кейин калламга бир мушт туширди. Икки қўли билан мени ушлаб туриб қорнимга тепди. Кейин ҳам орқамдан¸ ҳам олдимдан муштлаб ташлади.\nЎзбекнинг “Камбағални урма, сўкма, тўнини йирт” нақлидаги тўн ўзининг актуаллигини йўқотганига анча бўлди. Шу кунда ўзбек тўнининг бирон жойини мих-пихга илиб олса, ташлаб юбориб, янгисини кийиб олаверади.\nБир неча асрни қўятурайлик, бир асргина олдинги аҳволни эслайлик. Абдулла Авлоний ўзининг “Афғон саёҳати”да 1919 йили Ховосда кўргани манзарани бундай тасвирлаган эди:\n“16-июнда кеч соат 8 да келуб Хавос истансасида қолдук. Йўлларда бў(л)сун, истансаларда бў(л)сун, яланғоч, авротлари очуқ, кийимлари пора-пора мусулмон хотин-қизлари, ёш-ёш болалар кўрилурди. Албатта, илмсиз ва тарбиятсиз, аҳволи оламдан хабарсиз мусулмонларнинг ҳол-аҳволлари биргина Ўрта Осиё йўлинда эмас, бутун Туркистоннинг ҳамма ўлкасинда шўйла фано ва аянч ҳолда эканлиғин ҳеч ким инкор қилмайди… “\nМана шундай вазиятда, албатта, камбағални уришнинг ҳам, сўкишнинг ҳам ҳожати йўқ – тўнини йиртиб қўйсангиз, бас.\nАвлонийнинг “Афғон саёҳати” ёзилганидан бери 100 йил ўтди. Бугун “яланғоч, авротлари очуқ, кийимлари пора-пора” ўзбек йўқ. Кийимни ўзбекнинг ўзи тикяпти, етмаганини Хитою Туркиядан опкеляпти.\nАбдулла Авлоний бундан 100 йил муқаддам ўзининг “Афғон саёҳати”да Ховосдаги аҳволни тасвирлар экан, йиртишга тўни йўқ ўзбекнинг “яланғоч, авротлари очуқ, кийимлари пора-пора” эканлигида “рус товаришларни” айблаган эрди:\n“Бизим Туркистонда ҳар ерда ҳозирда иш бошин-да ўлтурган рус товаришларимизнинг ўзлари иш бошиға ўлтуруб олуб, ўзлари ошалаб, биз мусулмонларга ялатувларининг натижасидур”.\nБундан 30 йил олдин Авлонийнинг авлодлари – демократлар ҳамда Авлонийни тан олмаган, "демократ"га айланаётган коммунистлар ўзбек ўз тўнига ўз пахтасини қалин сололмагани учун коммунистларни айблаган эди.\nБугун ўзбекнинг тўни бор. Лекин қадри 100 йил олдинги аждодининг йиртиқ тўнидай “пора-пора, яланғоч, авротлари очуқ”.\nХўш, энди кимни айблаймиз, Авлоний домла?\nНАМАНГАН – “Пахта қолмаган, аммо теримчилар далага чиқишга мажбур!”


ИнтерФУТБОЛ :: Ўзбекистон (U-16) терма жамоаси бугун Баҳрайнга қарши майдонга тушади\nЎзбекистон (U-16) терма жамоаси бугун Баҳрайнга қарши майдонга тушади\n16 сентябрь куни U-16 тоифасидаги Осиё чемпионати-2018 саралаш босқичига старт берилди. Дилшод Нуралиев бош мураббийлигидаги Ўзбекистон ўсмирлар термаси саралаш ўйинларига қаратилган сўнгги ўқув-машғулотлар йиғинини Тошкентда олиб борди ва ўтган ҳафта Саудия Арабистони пойтахти - Ар-Риёдга учиб кетди.\nЖамоа бош мураббийи мазкур саралаш баҳслари учун 22 нафар футболчи жалб этди. Эслатма, вакилларимиз қуръа натижасига кўра, «А» гуруҳида мезбон - Саудия Арабистони, шунингдек, Баҳрайн, Иордания ва Шри-Ланка термаларига қарши ўйнашади. Айтиш жоиз, ўсмирларимизни Осиё чемпионати саралашига кузатиш маросимида ЎФФ раҳбарлари ҳам иштирок этишди.\nЖумладан, федерация вице-президенти Шоакрам Исроилов раҳбарият номидан сўз олиб, йигитларимизга омад тилади ва ортга чемпионат йўлланмаси билан қайтишларига ишонч билдирди. Шунингдек, ЎФФ номидан Асқар Толибжонов ҳамда ПФЛ бош директори Фарҳод Магометов ҳам жамоага зафар тилашди.\nЎзбекистон ўсмирлар терма жамоаси таркиби\nДарвозабонлар: Мўминмирзо Қодиров, Хуршид Муҳаммаджонов, Шукрон Йўлдошев\nҲимоячилар: Сардор Абдурашидхўжаев, Хуршид Убайдуллаев, Жасурбек Абдулбеков, Миразиз Саидов, Дониёр Собиров, Отабек Жўраев\nЯрим ҳимоячилар: Абдурауф Бўриев, Бобурмирзо Эргашев, Жалолиддин Содиқов, Жасурбек Жалолиддинов, Руслан Розиев, Диёр Раҳимқулов, Мироншоҳ Сатторов, Миржалол Қосимов, Жавоҳир Абдуалимов\nҲужумчилар: Игорь Чикризов, Темур Мамасиддиқов, Бўронбек Мирзасалимов, Бобурбек Собиров\nМаълумот учун айтиш керак, Осиё чемпионати-2018 саралашида ОФКга аъзо 45та мамлакатнинг ўсмирлар терма жамоаси 10та гуруҳда иштирок этади. Ҳар бир гуруҳ ғолиби ҳамда энг яхши натижага эга 5та 2-ўрин соҳибига ОЧ финал раунди йўлланмаси берилади.\nШу 15та жамоага чемпионат мезбони - Малайзия термаси қўшилади. Осиё чемпионати финал босқичи келаси йилнинг 20 сентябрь - 7 октябрь кунларига белгиланган.\n16 сентябрь куни бошланган «А» гуруҳи учрашувларига тўхталсак, 1-тур доирасидаги дастлабки ўйинда Шри-Ланка ва Баҳрайн ўсмирлар термалари ўзаро баҳс олиб борди.\nЎйин давомида катта устунликка эришган баҳрайнликлар якунда 6:0 ҳисобида ғалаба қозонишди. Мезбон - Саудия Арабистони термаси эса иорданияликларга 1:2 ҳисобида имкониятни бой берди. Дилшод Нуралиев шогирдлари мусобақадаги иштирокини 2-турдан бошлашди.\n1-тур. 16 сентябрь (шанба)\nШри-Ланка - Баҳрайн - 0:6\nИордания - С.Арабистони - 2:1\n2-тур. 18 сентябрь (душанба)\nБаҳрайн - Ўзбекистон\nШри-Ланка - Иордания\n3-тур. 20 сентябрь (чоршанба)\nЎзбекистон - Шри-Ланка\nС.Арабистони - Баҳрайн\n4-тур. 22 сентябрь (жума)\nС.Арабистони - Шри-Ланка\n5-тур. 24 сентябрь (якшанба)\nБаҳрайн - Иордания\nЎзбекистон - С.Арабистони\n15 сентябрь куни мусобақа старти олдидан жамоалар бош мураббийлари махсус матбуот анжуманида иштирок этишди. Тўғри, Шри-Ланка термаси бош мураббийи анжуманда кўриниш бермади.\nГап шундаки, бу жамоа делегацияси Ар-Риёдга вақтида етиб бормади. Шунингдек, Ўзбекистон ўсмирлар термаси ҳам илк ўйини 18 сентябрь кунига белгилангани боис, Ар-Риёдга бир кун кейин етиб борди.\nШунинг учун матбуот анжуманида жамоамиз номидан бош мураббий Дилшод Нуралиев эмас, балки ўсмирлар термаси менежери Ботир Каримжонов қатнашди.\nРашид ал Доссарий (Баҳрайн термаси бош мураббийи):\n- Саудия Арабистонига келишгача 3 ой давомида тайёргарлик олиб бордик. Гуруҳимизда тенг кучли жамоалар йиғилганини айтишим жоиз. Мақсадимиз эса аниқ - Осиё чемпионати финал босқичига йўл олиш.\nАбдулла ал Кататий (Иордания термаси бош мураббийи):\n- Аввало, бизни илиқ кутиб олган ташкилотчиларга Иордания футбол федерацияси номидан миннатдорчилик билдираман. Шунингдек, Саудия Арабистони миллий жамоаси Россия мундиалига йўл олгани билан ҳам табриклайман.\nГуруҳимизга келсак, енгил рақибнинг ўзи йўқ. Дейлик, Баҳрайн ва Шри-Ланка термалари ҳам барчага бирдек муаммо туғдириши мумкин. Жамоамиз тайёргарлик доирасида бир қатор халқаро ва маҳаллий мусобақаларда иштирок этди. Ўйлайманки, Осиё чемпионати финал босқичига чиқишга қодирмиз.\nМуҳаммад ал Абделий (Саудия Арабистони термаси бош мураббийи):\n- Ар-Риёд шаҳрига етиб келган жамоалар делегацияси аъзоларини кўриб турганимдан мамнунман. Умид қиламанки, об-ҳаво иссиқлигига қарамай, барча ўзини яхши ҳис қилмоқда. Жамоам ҳақида тўхталсам, ёш футболчиларимиз яхши тайёргарликка эгалар.\nБу каби турнирлар ёшлар учун катта футбол томон дастлабки қадам ҳисобланади. Айни дамда улардан кўп нарса талаб қилолмаймиз, босим ўтказмаймиз. Албатта, гуруҳдаги барча жамоалар каби биз ҳам ОЧ финал босқичига чиқишни мақсад қилганмиз. Аммо шахсан мен футболчилар аввало, шу даврда завқланиб тўп суришларини истардим.\nБотир Каримжонов (Ўзбекистон термаси менежери):\n- Биринчи навбатда, Саудия Арабистони футбол федерациясига юксак меҳмондўстлик учун миннатдорлик билдирмоқчиман. Барча ташкилий масалалар аъло даражада. Жамоамиз тайёргарлик жараёнига келсак, саралаш босқичига қадар халқаро мусобақаларда қатнашдик, ўртоқлик ўйинларида майдонга тушдик.\nСаралаш баҳслари яхши кайфиятда ўтишидан умидворман. Олдимизга қўйилган вазифа - Осиё чемпионатига чиқишни сифатли ва яхши футбол намойиш этиш асносида бажаришга ҳаракат қиламиз, албатта.


Дилшод Нуралиев: "Чемпионатимиз кучайсагина ёшларимиз савияси ошади" / CHAMPIONAT.asia\n07:06"Барселона" юқори нарх сабаб Гозенснинг трансферидан воз кечди 0 07:00Евро-2020. Финляндия - Бельгия 0-2 0 06:55Евро-2020. Россия - Дания 1-4 0 06:50Евро-2020. Украина - Австрия 0-1 0 06:45Евро-2020. Ш.Македония - Нидерландия 0-3 0 02:00Olamsport: Бектемирнинг ҳозирги ҳолати, Фазлиддин Ғoибназаровнинг жанги бекор қилинди ва бошқа хабарлар 1 01:50ЕВРО-2020. Бельгия учинчи ўйинда ҳам ғалаба қозонди ва 100%лик натижа билан кейинги босқичга чиқди 1 01:45Евро-2020. Дания Россияни йирик ҳисобда мағлуб этиб, нимчорак финалга йўл олди 39 01:31Терма жамоа кимларнинг қўлида ўйинчоқ бўлди? 35 00:56"Вадим Абрамов баҳона қилмасин!" — Д. Имомхўжаев 55 00:55Украина - Австрия баҳсининг энг яхши футболчиси маълум қилинди 0 00:55"Аталанта" етакчиси "Милан"га ўтиши мумкин 3 00:42U-20 Араб Кубоги. Мусобақа биз учун мағлубият билан бошланди 22 00:31Фаластин билан ўйинда футболчилар атайин ютқазишганми? 40 00:15"Бунёдкор"ни ким тубга тушириб юборди? 25\nДилшод Нуралиев: "Чемпионатимиз кучайсагина ёшларимиз савияси ошади"\n08 июл 2013 23:21\nБугун СПОРТ телеканали орқали эфирга узатилган "Футбол шарҳи" кўрсатуви меҳмони Ўзбекистон осмирлар терма жамоаси бош мураббий Дилшод Нуралиев бўлди.\nМураббий кўрсатувда ўз фикрлари билан ўртоқлашди. Эслатиб ўтамиз, Нуралиев бошчилигидаги ўсмирларимиз шу йили октабр ойида БАА да бўлиб ўтадиган ўсмирлар ўртасидаги жаҳон чемпионатида иштирок этишади.\n"Бизда энди жуда катта маъсулият бўлади. Халқимиз энди паст натижаларга кўника олмайди. Аввалги жаҳон чемпионатида Естафеев бошчилигидаги жамоамиз кучли саккизликка кирган бўлса энди биз улардан кам натижа кўрсатмаслик учун ҳам ҳаракат қиламиз. Маъсулият энди жуда юқори бўлади. Аввалги ўсмирлар Тошкентда иккинчи ўринни олганда мен улардан кўп нарса ўргандим ва мени ишимга туртки бўлди. Мен шундан сўнг яна ҳам яхшироқ ишлашга ва яхшироқ натижа кўрсатишга ҳаракат қилдим. Шундан сўнг биз ёрдамчиларимиз билан юртимиз бўйлаб барча жойларда бўлиб иқтидорли ёшларни топишга ҳаракат қилдик. Ўшандан сўнг биз ният қилган эдик энди чемпион бўлиш учун ва шу натижага эришдик. Мана ундан сўнг яқинда Туркияда бўлиб ўтган ЖЧ-2013 даги Аҳмаджон акани жамоасини натижаси ҳам бизга яхшиликка туртки бўлсин ва яхшироқ натижа кўрсатайлик. Ҳали олдимизда озгина муддат бор ҳали селиксияни кучайтиришимиз керак. Янги футболчиларни кўришга ҳаракат қиламиз. Бизда босим йўқ лекин интилиш юқори.Буни мураббийлар ҳис қилиб турибди энди футболчилар ҳам ҳис қилса бўлгани"\n"Мени фикримча Туркиядаги муваффақият мураббийнинг тўгри тактикасию, футболчиларни тўлиқ кўрсатмаларни бажариш деб баҳоласак бўлади. Жамоамиз мураббийни жуда катта ҳиссаси бор. Ундан ташқари футболчилар ҳам яхши ҳаракат қилишди. Францияга қарши учрашувдаги мағлубият битта нарсага боғлиқ эмас. Уларда жисмоний ҳолати ва тезлиги жуда юқори экан. Улардан тўрт, беш ўйинчиси гранд клубларда ўйнамоқда. Менинг фикримча олий лига савияси бунда катта аҳамиятга эга. Уларни чемпионати биздан кўра жуда юқорида. Уларда тезлик ва тактика ўта юқори экан. Мана шу камчилигимиз. Чемпионатимиз кучайсагина бу камчиликни бартараф этса бўлади ва ёшларимиз савияси ошади"\n"2002 йил Аҳмаджон ака билан бошқарган жамоамиз Осиёда тўртинчи поғонани эгаллаган эди. У пайтда ЖЧ чиқиш учун бу ўрин камлик қилар эди. Шу таркибдан мана ҳозир терма жамоамизга Виталий Денисов, Санжар Турсунов, Марат Бикмаев каби ўйинчилар етишиб чиқди. 2003 йилда эса Борисовни жамоасидан Нестеров, Ҳасанов, Гейнрих каби ёшлар етишиб чиқди. Кейин эса Аҳмаджон Убайдуллаев жамоасидан Тўхтахўжаев, Мусаев кабилар. Мен ўйлайманки жаҳон чемпоионатига чиққиан ёшлардан кабида уч-тўрттаси терма жамоага кириб бормоқда. Ўзини устида ишлаган футболчи доим мавқиени ушлаб туради"\n"Августда Жаҳон чемпионатига қуъра ташланади. Таркиб эса сентабрда 99 фоиз маълум бўлади. Австрияга қарши учрашувдан сўнг таркибни айта олман. Ёшлар тез ўзгаради унгача ҳаммада имконият тенг. Осиё чемпионатида қатнашган футболчилар билан солиштирсак энди ўзгариш бўлади чунки айримларда пасайиш бўлса айрим ёшларда катта ўсиш бўлади. Мана масалан ҳозир янги олти ўйинчи терма жамоамиз йиғинда қатнашиб турибди. "Пахтакор" ва "Насаф" футбол мактабларига ва мураббийларига раҳмат айтмоқчиман. Одил Ҳамробеков ҳозир ўзини яхши кўрсатмоқда. Улар тўхтаб қолмаса албатта жаҳон чемпионатида бизга катта фойдаси тегади"


Меркель миграция инқирозига ечим топишда Путиндан кўмак сўради\n27 ноябр 2021, Тошкент вақти: 08:18\nБеларусь-Польша чегараси, 9 ноябрь, 2021 йил.\nГермания канцлери Ангела Меркель Беларусь-Польша чегарасидаги миграция инқирозини бартараф этишда Россия президенти Путиндан ёрдам сўради. Бу ҳақда Меркелнинг расмий сайтида маълум қилинган.\nХабарга кўра, немис сиёсатчиси Польша ҳудудига ёриб кираётган мигрантлар билан боғлиқ вазиятни муҳокама қилиш учун Путинга қўнғироқ қилган. Меркель мигрантларнинг ЕИга қарши қўлланишини “ғайриинсоний ҳаракат” деб атаб, Россия раҳбаридан Минскдаги режимга таъсир ўтказишни сўраган.\nКремль матбуот хизмати хабарида Путин ЕИ вакиллари ва Лукашенко режими ўртасида тўғридан-тўғри музокаралар ташкил этиб беришни таклиф қилган. Мулоқот чоғида бирон-бир келишувга эришилганми, йўқми – маълум қилинмаган. Евроиттифоқ Лукашенкони Беларуснинг легитим президенти ўлароқ тан олмайди.\nБеларуснинг ЕИ мамлакатлари билан чегарасида миграция инқирози Ғарбнинг 2020 йил августда ўтказилган Беларусь президенти сайлови натижаларини тан олмаслиги, шунингдек мамлакатда кўтарилган оммавий норозилик ҳаракати ҳукумат томонидан аёвсиз бостирилиши ортидан келиб чиққан. Лукашенко Ғарб муносабатига жавобан чегарада назоратни бўшаштиришга ва ЕИга ўтадиган “наркотиклар ва мигрантларни” тўхтатмасликка ваъда берган.\nҚатор суриштирувларга кўра, мигрантлар Беларусь ҳукуматига оид ширкатлар томонидан Ироқ ва Суриядан махсус келтирилиб, Евроиттифоқ чегараларига йўналтирилмоқда.\nПольша бош вазири Матеуш Моравецкий 9 ноябрь куни парламент йиғилишида вазиятни президент Путин шахсан бошқараётганини айтган. Минск инқироз учун жавобгарликни тан олмайди, Москва эса вазиятга алоқадорлигини инкор этмоқда.


Шавкат Мирзиёев аграр соҳа бўйича муҳим қарорни имзолади - UzNews.uz\nШавкат Мирзиёев аграр соҳа бўйича муҳим қарорни имзолади\nПрезидент қарори билан маҳаллий ишлаб чиқарувчилар солиқдан озод этилди.\nАграр секторни қишлоқ хўжалиги техникалари билан ўз вақтида таъминлашга оид қўшимча чора-тадбирлар тўғрисидаги Президент қарори қабул қилинди.\nҚарорга мувофиқ, ғалла ўриш ва пахта териш техникаларини етказиб беришни молиялаштириш Қишлоқ хўжалигини давлат томонидан қўллаб-қувватлаш жамғармасининг 7 йилдан 10 йилгача бўлган ва қайта молиялаш ставкасининг 50 фоизидан ошмаган миқдордаги муддатли қарз маблағлари ҳисобига амалга оширилади.\nМаҳаллий трактор, ғалла ва пахта сеялкалари, омоч корпусларини харид қилиш учун кредит ва лизинг шартномаси бўйича фоиз харажат ставкасининг 10 фоизлик пункти миқдори бюджет ҳисобидан қопланади.\n2019 йилда эксперимент тариқасида Жиззах, Қашқадарё, Сурхондарё, Сирдарё ва Тошкент вилоятларидаги пахта териш машиналари учун харажатларнинг 30 фоизи давлат томонидан қоплаб берилади.\n“Халқ банки” ва “Микрокредитбанк”ларнинг устав капиталига йўналтирилган маблағларнинг 30 фоизи 2019 йилда маҳаллий қишлоқ хўжалиги техникаларини харид қилиш учун кредит ажратишга йўналтирилади.\n2020 йил 1 январгача маҳаллий ишлаб чиқарувчилар томонидан қишлоқ хўжалиги техникаларини сотишдан тушган маблағлар қўшилган қиймат солиғидан озод этилади.\nҚишлоқ хўжалиги техникалари учун бутловчи ва эҳтиёт қисмларни ишлаб чиқаришни кенгайтириш ҳамда маҳаллийлаштиришни назарда тутувчи “Йўл харитаси” ишлаб чиқилади.\nАдлия вазирлиги хабарига кўра, Ҳудудий “Агросервис МТП ва МЧЖларнинг 86 та машина-трактор паркларидаги улушлари тадбиркорларга сотилади.


Президент Ассаднинг шахсий ёзишмалари фош бўлди\n14 март куни Британияда чиқадиган “The Guardian” газетаси Сурия Президенти Башар ал-Ассаднинг шахсий ёзишмаларини эълон қилди.\nСуриядаги зўравонликлар бошланганининг бир йиллиги арафасида “The Guardian” газетаси эълон қилган мақолада Башар ал-Ассад ва унинг рафиқаси Асма Ассаднинг шахсий электрон почтасидаги 3000 дан зиёд ёзишмаларга оид маълумотлар ошкор қилинди.\n“The Guardian” ушбу ёзишмалар мухолифатдаги Сурия Олий Инқилоб кенгаши томонидан тақдим қилинганини айтмоқда.\nМухолифатчилар Ассадга яқин бўлган кишилардан бири орқали Сурия раҳбарига дохил электрон почта паролини олишга муваффақ бўлинганини айтишган.\n“The Guardian” газетаси ёзишмаларнинг ҳақиқатан ҳам Ассадга тегишли эканлигини аниқлаш борасида жиддий текширув ўтказганини ҳам қайд этди.\nЁзишмалар ўтган йилнинг июнидан жорий йилнинг февралигача бўлган вақтни қамраб олган.\nМақоладаги маълумотларга кўра, Ассад сиёсий ислоҳотлар борасидаги таклифларни жиддий қабул қилмайди. У ислоҳотларни “Партия, сайлов ва матбуот ҳақидаги сафсата қонунлар” сифатида баҳолайди.\nБир қанча ёзишмаларида Ассад Сурияда ҳукуматга қарши намойишлар бошлангач, Эрон ва Ливанлик расмийлар билан маслаҳатлашгани ҳақида гап боради.\nҚатар амирининг қизи Ассаднинг рафиқаси Асмага йўллаган электрон мактубида Ассадни президентликдан истеъфога чиқишга чақиради ва Доҳадан паноҳ топишлари мумкинлиги ҳақида ёзади.\nХатларда Ассад шахсий ҳаётининг айрим томонлари ҳам акс этади.\n“The Guardian” газетасининг Ассад ёзишмаларига асосланиб ёзишича, Сурия президенти бўш вақтларида iTunes тармоғида Америкада яшовчи шахс номидан расмийлаштирилган ҳисоб орқали iPad компьютерига мусиқалар юклаб олиш билан шуғулланади.\nАсма Ассад эса интернет орқали Париждан буюртирган шамдон ва бошқа уй безаклари учун бир неча минг доллар сарфлагани акс этган.\nСўнгги бир йил давомида Суриядаги зўравонлик пайти 8000 одам ҳалок бўлган ва мамлакат бўҳронлар исканжасида қолган бир пайтда Ассад ва унинг оиласи дабдабали ҳаётдан лаззатланиб яшашни давом эттираётгани уларнинг ёзишмаларида акс этади.


Ўзбекистонда яна 4 нафар коронавирус бемори тузалди » Muzlik.uz - O‘zbekiston yangiliklari\n1 апрель куни коронавирус инфекциясига чалинган беморлардан яна тўрт нафари бутунлай соғайди. Бу ҳақда Соғлиқни сақлаш вазирлиги хабар берди. Уларнинг бир нафари БААнинг Дубай шаҳридан, яна бир нафари Туркиядан келган, қолган икки нафари эса коронавирус инфекцияси аниқланган бемор билан яқин мулоқотда бўлган фуқаролардир. Беморларни соғлиқни сақлаш вазири Алишер Шодмонов ва бошқа масъуллар Республика ихтисослаштирилган терапия ва тиббий реабилитация илмий-амалий тиббиёт марказига кузатишди. Ушбу касалликдан соғайганлар сони 12 нафарга етди.


16 ноябрдан талабалар учун анъанавий ўқишлар бошланади – Газета.uz\nLotinchada 12 ноябр 2020, 23:04 Жамият\nБарча олий таълим муассасаларида 16 ноябрдан ўқув жараёни анъанавий шаклда давом эттирилади. Бу ҳақда Олий ва ўрта махсус таълим вазирлиги матбуот хизмати хабар қилди.\nРеспублика комиссияси 12 ноябрда ўтказилган йиғилишда шу ҳақдаги қарорни қабул қилди. Қарорда олий таълим муассасаларига чора-тадбир ва режа-график ишлаб чиқиш топширилди.\nЭслатиб ўтамиз, Ўзбекистон олий таълим муассасалари анъанавий ўқишни тиклашга тайёргарлик кўрилаётгани ҳақида октябрь ойи ўрталарида хабар қилинган эди. Ўшанда анъанавий ўқишга қайтиш бўйича талабалар ва уларнинг ота-оналари ўртасида сўровнома ўтказилаётгани, сўровнома 20 октябргача давом этиши маълум қилинди.\nАввалроқ, октябрь ойидан коронавирус пандемияси даврида тиббиёт ходимларига талаб юқорилигини инобатга олиб, Соғлиқни сақлаш вазирлиги тизимидаги тиббиёт олий ўқув юртларида ўқиш жараёнларини қисман анъанавий шаклга ўтказишга рухсат берилди.\n«Газета.uz» 1 400\nОлий таълим муассасалари анъанавий ўқишни тиклашга тайёргарлик кўрмоқда 19 октябр 2020, 14:08\nТиббиёт ОТМларига анъанавий таълимга ўтишга рухсат берилди 2 октябр 2020, 16:52\nОТМларда анъанавий таълим шакли иккинчи семестрдан бошланиши мумкин 4 сентябрь 2020, 21:42\nОлий таълимда янги ўқув йили масофавий тарзда бошланади 7 август 2020, 13:30


САЙЛОВ ЖАРАЁНЛАРИНИ ЁРИТИШДА ОММАВИЙ АХБОРОТ ВОСИТАЛАРИНИНГ РОЛИ Журналистлар учун амалий қўлланма — Nargis.uz\nСайлов жараёнларини ёритишда оммавий ахборот воситаларининг роли. Журналистлар учун амалий қўлланма.\nЎзбекистон Республикаси Марказий сайлов комиссияси, Ўзбекистон Давлат жаҳон тиллари университети Халқаро журналистика факультети. – Т.: “Ўзбекистон”, 2014. – 120 б.\nМазкур амалий қўлланма оммавий ахборот воситаларининг сайлов жараёнларини холисона ва тўлақонли ёритиш бўйича фаолиятининг ҳуқуқий асослари, ўзига хос хусусиятлари, бу борада журналистларнинг масъулияти, шунингдек, Ўзбекистон Республикаси Марказий сайлов комиссиясининг сайлов жараёнларини оммавий ахборот воситаларида ёритиш масалалари юзасидан ваколатлари, сиёсий партиялар сайлов кампаниясидаги иштирокининг оммавий ахборот воситаларида ёритилиши каби масалаларга бағишланиб, кенг китобхонлар оммаси учун мўлжалланган.\nҚўлланмани шу ердан юклаб олиш мумкин: Сайлов жараёнларини ёритишда оммавий ахборот воситаларининг роли\nАввалгиси: 100 ТА ТИЛДА ЎҚИБ, БАРЧА ЕВРОПА ТИЛЛАРИДА СЎЗЛАША ОЛАДИГАН ИНСОН\nНавбатдаги:АСЛИДА ФОЙДАЛИ БЎЛГАН 6 ТА «ЗАРАРЛИ» МАҲСУЛОТ


Бирлашма Кенгаши бирлашма конференциялари оралиғида раҳбар орган бўлиб, 5 йил муддатга сайланади. Бирлашма Кенгаши белгиланган меъёрга мувофиқ унинг таркибига аъзо ташкилотлардан вакил йўллаш принципи бўйича бевосита конференцияда сайлаш орқали шакллантирилади. Бирлашма Кенгашининг мажлиси бирлашма Кенгаши раёсати қарорига мувофиқ заруратга қараб, лекин ҳар йили камида бир маротаба ўтказилади. Бирлашма Кенгаши таркибига Конференцияда сайланган аъзолар, лавозимига кўра Бирлашма раиси ва унинг ўринбосари киради.\n– Федерация қурултойи, Федерация Кенгаши, Федерация Кенгаши Раёсати ва Бирлашма конференцияси қабул қилган қарорларнинг ижросини таъминлаш чораларини кўради;\n– Конференциялар оралиғида Федерация Кенгаши таркибидаги ўз вакилларини чақиртириб олиш ва уларнинг ўрнига бошқа вакилларини сайлаш ҳуқуқига эга;\n– Федерация Кенгаши томонидан белгиланган тартибда бирлашма мулкига эгалик қилиш, фойдаланиш, тасарруф этиш масалалари юзасидан қарорлар қабул қилади, Бирлашма Кенгаши мажлислари оралиғида мазкур ваколат Бирлашма Кенгаши Раёсати томонидан амалга оширилади ва кейинчалик Бирлашма Кенгаши тасдиғига киритилади;\n– Бирлашма конференциясини чақириш тўғрисида қарор қабул қилади, кун тартибини таклиф этади ҳамда Бирлашма Кенгашини шакллантириш, делегатларни сайлаш тартиби ва меъёрини белгилайди;\n– Бирлашма Кенгаши раҳбарлари ва аъзо ташкилотлар раҳбарларининг Федерация ва Бирлашма раҳбар органлари қарорларининг бажарилиши тўғрисидаги ҳисоботларини тинглайди. Аъзо ташкилот томонидан Федерация Устави, Бирлашма Низоми, Федерация ва Бирлашма раҳбар органлари қарорлари бажарилмаган, аъзолик бадаллари ўз вақтида ва тўлиқ тўланмаган ҳолларда ушбу ташкилотга хизмат кўрсатишни тўхтатиш ва унинг вакилларини Бирлашманинг коллегиал органлари мажлисларида овоз бериш ҳуқуқидан маҳрум қилиш тўғрисида қарор қабул қилади, аъзо ташкилотнинг тегишли сайлаб қўйиладиган органларига мазкур ҳолат юзасидан тегишли чораларни кўриш юзасидан мурожаат килади;\n– Бирлашма кенгаши раёсатининг сон таркибини белгилайди ва Раёсат аъзоларини Бирлашма Кенгаши ваколати муддатига сайлайди;\n– Бирлашма Кенгаши Раёсатининг ҳисоботини тинглайди, аъзо ташкилотлар ўртасида юзага келган касаба уюшмалари фаолиятига доир низоларни кўриб чикади;\n– Конференциялар оралиғида Бирлашма Кенгаши аъзоларини таркибдан чиқариш, сайлаш ва Бирлашма Кенгаши таркибига янги вакил этиб сайланган аъзоларнинг ваколатларини тасдиқлаш ҳуқуқига эга;\n– Бирлашма Кенгаши Раёсатининг Бирлашмага янги аъзо ташкилотларни қабул қилиш ёки аъзоликдан чиқариш тўғрисидаги қарорларини тасдиқлайди, янги аъзо ташкилотни қабул қилиш Бирлашма Кенгаши Раёсати томонидан рад этилган ҳолларда мазкур ташкилотнинг апелляциясини кўриб чиқади;\n– Бирлашма раиси ўринбосарини сайлайди ва лавозимидан озод қилади;\n– Бирлашма Кенгаши мажлислари оралиғида Бирлашма раиси ўринбосарини сайлаш масаласи кейинчалик Кенгаш мажлисида тасдиқлаш шарти билан Бирлашма Кенгаши Раёсати томонидан ҳал қилиниши ҳам мумкин;\n– айрим (шу жумладан, раис ўз хоҳишига кўра ёки бошқа ишга ўтганлиги, саломатлиги ёмонлашганлиги туфайли ўз вазифаларини бажара олмай қолган) ҳолларда Конференция оралиғида Бирлашма раисини сайлайди ва лавозимидан озод килади;\n– Конференциялар оралиғидаги даврда Бирлашма раиси ўз хоҳишига кўра лавозимидан озод этилган ҳолда, Конференция ўтказилгунига қадар Бирлашма раиси вазифасини бажаришни унинг ўринбосарига юклаш тўғрисида қарор қабул қилади.\n– Федерациянинг Устави ва мазкур Низомга зид бўлмаган бошқа масалаларни ҳал этади. Бирлашма Кенгаши ўз фаолиятида Федерация рахбар органлари ва Бирлашма Конференцияси олдида ҳисобдордир.


Миллионларингиз ўзингизга сийлов » O'zbekiston musulmonlar idorasi Qashqadaryo viloyati vakilligi rasmiy sayti\n5-04-2021, 17:45 24 Ўқиш режими + -\nАзиз ўқувчи, салибчиларга Фаластиннинг бир қарич ерини ҳам беришдан бош тортган, тарих тажовузкорлари томонидан ёмонотлиқ қилинган — Усмонийлар халифасининг улуғ султонларидан бўлган Абдулҳамид II ҳақида тўхталамиз.\n«Мен жаноб Герцлга бу ҳақда бошқа ўйламасликни маслаҳат бераман. Фаластин менинг шахсий ерим эмас. У — бутун мусулмонлар диёри. Менинг боболарим бу ер учун юз йиллаб курашиб, унинг тупроғи мусулмонларнинг қони билан суғорилган. Яҳудийларга тилагим: «Миллионларингиз ўзингизга сийлов». Агар Усмонийлар халифалиги қачонлардир қулайдиган бўлса, шунда сизлар уни бепул оласизлар. Бироқ мен ҳаёт эканман, Аллоҳга қасамки, мен учун танамга ханжар санчилгани, Фаластинни Ислом ўлкасидан ажралиб қолишига қараганда яхшироқ».\nМусулмонлар хизматчиси Абдулҳамид II\nКастилия католиклари Андалусияни тўлиқ эгаллаб олганларида, яҳудийларни Испаниядаги экстремист христианлардан фақат мусулмонлар қутқариб қолишган. Бундан ташқари, европалик христианлар яҳудийларни римликлар билан ўзаро тил бириктириб, христианларга қарши чиққан деган айблов билан уларни Европанинг бошқа ўлкаларидан ҳам қувиб чиқаришганда Усмонийлар халифалиги уларни қабул қилган. Европада турли даврларда яҳудийларга қарши оммавий қирғинлар бўлиб турган. У пайтда мусулмонлар ўзлари билан яшаган бошқа халқ вакилларига ҳам яхши муносабатда бўлганлар. Бу борада Пайғамбар алайҳиссаломдан ўрнак олганлар. Набий соллаллоҳу алайҳи васалламнинг бу сабоқлари Андалусиядаги Ислом ўлкасида яҳудийлар ва христианлар, мусулмонлар билан тинч-тотув яшаганлари бунга яққол мисолдир.\nШунингдек, Европадан қочган яҳудийларни Усмоний мусулмонлари яхши қабул қилиб, уларга чиройли муомала қилишган. Усмонийлар уларга ҳозирги Грециянинг Салоники шаҳридан ер ажратиб берган. У пайтда бу шаҳар Усмонийларга тегишли эди. Шунда яҳудийлар Усмонийлар халифалигининг ҳимояси остида тинч ҳаёт кечирганлар. Бироқ бу кўрнамаклар христианларнинг қирғинидан қочиб қутула олмаган бир пайтда уйига олиб келиб меҳмон қилган бу ўлкага қарши бош кўтарганлар!\nБаъзи яҳудийлар Исломни қабул қилганини ошкор қилганлар. Улар тарихда «дўнме» (ўзгарган ёки муртадлар) номи билан танилган. Булар мусулмонлар билан иноқ яшаб, баъзилари давлатнинг юқори лавозимигача кўтарилишган. 19 асрнинг охирларида Усмонийларнинг юлдузи сўна бошлаганда, дўнме яҳудийлари халифаликни йўқ қилиш мақсадида, миллатчи турклар ва бошқа кучлар билан иттифоқ тузадилар. Аммо халифа Абдулҳамид II нинг ҳукуматга келиши билан уларнинг ниятлари амалга ошмай қолади. Усмонийлар империясининг иқтисодий аҳволи оғирлашган бир пайтда сионистлар ҳаракатининг раҳнамоси Теодор Герцл Усмонийлар халифасига яҳудийларни Фаластинга кўчиб келиб, ўша ерда қарор топишлари учун ер ажратиб беришини сўраб, 150 миллион фунт стерлинг таклиф қилади. Лекин Усмонийлар зурриёти Абдулҳамид II бу таклифни қатъиян рад этади. Ундан кейин дунёвий авторитар ва миллий ғояларга чақириб, Ислом тамойилларига қарши курашган «Ёш турклар» сиёсий ташкилоти ташкил қилинади. Сўнгра юқори мартабали амалдорлар бирлашиб, «Бирлик ва тараққиёт» қўмитасига асос соладилар. Бу «Ёш турклар» ҳаракатининг ҳарбий қаноти қатор тузилган. Бу партия 1909 йили давлатда исён кўтариб, Абдулҳамид II ни тахтдан қулатишади. Сўнгра улар бир пайтлар Европадан қочиб келган яҳудийларни жойлаштирган Салоники шаҳрига халифани сургун қилишади. Абдулҳамид II ўша жойда, 1918 йили 10 февраль куни вафот этади. Лекин Ислом халифаси ўзи таълим олган бир шайхга исёнчи сионистлар инқилоби ҳақида яширин нома йўллашга муваффақ бўлган.\nБарчамизга маълумки, султон Абдулҳамид II тахтдан қулатилгандан сўнг Камол Отатурк деган генерел пайдо бўлади. Бу одам ҳақида тарихда ҳар хил ихтилофли маълумотлар мавжуд.\nМанба: «Ислом умматининг 100 буюк шахси»


АҚШда россиялик хакерни 37 ойга қамашди\n14:55 / 03.05.2016\nGozi компьтер вирусини ишлаб чиқишда айбланаётган АҚШда ҳибсга олинган россиялик Никита Кузьмин 37 ой муддатга озодликдан маҳрум этилди. Бу ҳақда Нью-Йорк жанубий федерал суди маълумотига таяниб РИА Новости хабар берди.\nКузьмин 2010 йили Калифорнияга борган пайтда қўлга олинганди. Унга АҚШ ва Европа банклари ҳисобидан пул ўғирлай оладиган вирус тарқатиш айби қўйилган. 2011 йилнинг майида у тергов-суриштирув ишларида келишувга рози бўлиб айбини тан олди.\nУмумий ҳисобда вирус бутун дунё бўйлаб камида 1 миллион ва Америкада тахминан 40 минг, улар орасида 160таси NASA ники, компьютерларига юқтирилган. Қидирув федерал бюроси маълумотларига кўра, 2005 йилда хакерлар “ўн миллионлаб доллар”ларни ўғирлашган.\nЖиноий ишнинг яна иккита фигуранти Латвия фуқароси Денис Чаловский ва Руминия фуқароси Михай Паунеску ҳисобланади. Улар 2012 йилда Нью-Йорк прокуратураси талаби билан ўз республикаларида ҳибсга олинган.\nGozi вирус Никита Кузьмин\nЙилига 90 млн та янги вирус дастури пайдо бўлмоқда – Касперский\n"Касперский лабораторияси" "ВКонтакте" аккаунтларини ўғирлайдиган иловани аниқлади\nОлимлар Ердаги энг хавфли вирусни аниқладилар\nWhatsApp орқали янги компьютер вируси тарқалмоқда


Иродами ё қасос? Эрдўған яна бир тарихий черковни масжидга айлантирмоқчи | Qalampir.uz\nИродами ё қасос? Эрдўған яна бир тарихий черковни масжидга айлантирмоқчи\nОлам\t22 Август 2020 17:28 11213\nТуркия ва Ислом. Расмий Анқара христианлар учун яна бир муҳим объект – Истанбулдаги Нажоткор Масиҳнинг черкови сифатида танилган Хор монастирини масжидга айлантириш режасини эълон қилди. У 1948 йилдан буён музей сифатида ишлаб келаётган эди.\nОАВнинг қайд этишича, Туркия Ҳукумати Аё София черковини аввал музей, сўнг масжидга айлантириш жараёнида ундаги суратлар ва насронийликка оид белгиларни қандай беркитган бўлса, бунда ҳам шундай йўл тутмоқчи.\nМонастир дунёнинг энг ноёб маданий мерос объектларидан бири ҳисобланади. Константинопол турклар қўлига ўтгандан кейин ҳам черков ўзининг асл қиёфасини сақлаб қолган.\nАгар монастир тарихи ҳақида гапирадиган бўлсак, у деярли 1500 йил олдин қурилган ва Истанбулдаги энг қадимий тарихий обидалардан биридир. Аё София сингари, у 1453 йилда Константинопол қулаганидан кейин масжидга айланди. 1945 йилда, Иккинчи Жаҳон Урушининг охирида масжид Карийе музейига айлантирилди. Буни Эрдўған Ҳукумати ноқонуний ҳаракат деб ҳисоблайди.\nУшбу Монастир жорий йил дунё христианлари эътибор марказида турган иккинчи муҳим объект бўлмоқда. 1934 йилда музейга айлантирилган Аё София мақбараси Эрдўғаннинг сиёсий иродаси сабаб масжид мақомини қайта олди ва жорий йилнинг 24 июль куни жума намози дебочаси билан ибодатга очилди.\nБу воқелик бутун дунёда кўплаб норозиликларни келтириб чиқарди. Греция Туркия Президенти Ражаб Тойиб Эрдўғаннинг асосий танқидчисига айланди. Албатта, масалага бошқа христианлар кўп истиқомат қиладиган мамлакатлар ҳам муносабат билдирди, бироқ бу давлат раҳбари ёки Ҳукумат даражасида бўлмади. Масалан Россия масалага диний ташкилотлар даражасида муносабат билдирди.\nУмуман олганда, Константинопол юнонлар учун жуда оғриқли мавзу. Улар ҳанузгача Истанбул ўрнига Константинопол номини ишлатишади. Греция христиан ташкилотлари ва бошқа бир қатор давлатлар кўмагида Туркияга босим ўтказишга уринди, аммо Анқара мамлакатнинг ички ишларига аралашмасликка чақирди.\nЮнонистон ва Туркия муносабатларидаги зиддият фақат диний ёки маданий эмас. Сиёсий баҳслар ортида Ўрта ер денгизидаги табиий бойликларга эгалик қилиш ётгани энди ҳеч кимга сир эмас. Экспертларнинг фикрича, Туркиянинг бундай хатти-ҳаракати унинг Европа Иттифоқига қабул қилиниши чўзилаётганига нисбатан қасоси бўлиши мумкин.\nЯна бир талқинга кўра, Эрдўған илгари Усмонийлар империяси бўлган давлатларга тўғридан-тўғри таъсир ўтказиш, уларнинг сиёсий ҳаёжонини айнан диний қадриятларига беписанд муносабатда бўлиш орқали жумбушга келтиришни ният қилган.\nБироқ, турк оммавий ахборот воситаларида кўп янграйдиган назарияга қаралса, Эрдўғаннинг черковларни собиқлаштириб, жамоатга очиши унинг халқи орасидаги обрўсини ошириш, партияси ҳукумронлигини узайтиришга хизмат қилади.\nҲукуматнинг ўзи эса Аё София ва Хор монастирининг музейга айлантирилишини нотўғри қарор сифатида баҳолайди ва уларга масжид мақомининг берилишига тарихий адолатнинг тиклиниши деб қарайди.\nРажаб Тойиб Эрдўған Аё София\n20 Январь 12:15 89056\n19 Январь 17:23 73916\n20 Январь 10:41 51678\n19 Январь 09:22 47810\n21 Январь 12:47 41037


Бобомурод Даминов. Тил равнақи (1989) - www.ziyouz.uz\nБош саҳифа МатбуотҚайта қуриш даври матбуотиБобомурод Даминов. Тил равнақи (1989)\nИттифоқимизга бирлашган миллатларнинг ҳаммаси тенг ҳуқуққа эга. Бироқ шахсга сиғиниш ва турғунлик даврида ленинча миллий сиёсатимиз принциплари бузилди. Уруш йиллари Қрим татарлари, Волга бўйи немислари, қалмоқ, Кавказ туркий халқларига нисбатан зўравонлик ишлатилди. «Дўстлик», «байналмилал» деган тушунчалар ҳам кўпинча бир ёқлама талқин этилди. Мажлисларда она тилимизда гапиришдан ҳам чўчидик.\nТасаввур этинг — бир йиғилишда юз киши ўтирибди Улардан фақат 5—6 кишигина ўзбекчани тушунмайди. Шунга қарамай мажлис ўзбек тилида олиб борилмасди.\nАслида ҳамма иллат ўзимизда. Она тилимизни камситаётган ҳам ўзимиз. Зиёлиларимиз орасида шунақа тоифадагилари ҳам борки, оилада болалари билан ўз тилида гапиришни эп қўришмайди. Бундай оилаларда улғайган болалар она тилимизни менсимайдиган, камситадиган бўлиб ўсишади. Улар Она тилимизни билмасликларидан мағрурланишдан ҳам тоймайдилар.\nҲолбуки, тил халқнинг руҳи, жони: халқнинг халқ бўлиб қолиши асосий шартларидан бири. Тилини йўқотган халқ миллатини ҳам, тарихи ва маданиятини ҳам йўқотиши турган гап. Шу боис халқимиз асрлар бўйи она тилимиз равнақи йўлида мардонавор курашиб келди. Не-не истилочиларнинг алангаларида ёнса-да, жонажон она тилимизни сақлаб қолди ва уни миллий маданиятимизнинг энг қимматли мероси сифатида бизга етказди. Бинобарин биз ҳам тилимизни кўз қорачиғидай асраб, келажак авлодларга мерос қолдиришимиз шарт. Бу зиммамиздаги тарихий бурч, қарз! Бунинг учун имкониятларимиз етарли.\nЭндиликда тилимиз, маданиятимиз, халқимиз тақдири ҳақида жиддий ўйлайдиган, миллий ғуруримизни қадрлайдиган замон келди. Қайта қуришнинг ҳаётбахш шабадаси ўзининг тарихий моҳияти билан бир бутун социал инқилобга тенг улуғвор ишларни бошлаб юборди. Энди дардларимизни рўй-рост айтаверайлик — ўзбек тили давлат тили ҳуқуқига эга бўлиши керак. Тарихий жараён, қайта қуриш — социал инқилобнинг бизга инъом этган ҳукми шу! Тилимизнинг ҳуқуқлари қонуний кучга кирмас экан, миллий тил эркинлиги, тенглиги ҳақидаги баландпарвоз сўзлар ҳеч нарса бермайди, шунчаки гаплигича қолаверади.\nИкки тиллилик ҳақида сўз борганида, аввало шуни аниқлаб олиш лозимки, икки тиллиликни маъқуллаётганлар ростдан ҳам тилимизнинг равнақини, сиёсий мавқеини амалда тиклашмоқчими ёки халқимизнинг тақдирига алоқадор жуда ўткир бу муаммони шунчаки, хаспўшлаб, ҳаммасини аввалгидай қолдириш ниятидаларми?\nИкки тиллилик қонун кучига кирса, тилимизнинг мавқеи фойдасига нималар ўзгариши мумкин? Пардозламай, тўғрисини айтганда, бу ҳозирги мавжуд тилимиз мақеининг айнан ўзи, яъни ўзбек тилини республикамиз доирасида иккинчи тил бўлиб қолаверишини қонунлаштириш эмасми? Давр руҳи, халқимизнинг обрў эътибори, тилимиз мавқеи шуни тақозо этадими?\nВа ниҳоят, ўзбек тилининг давлат тили ҳуқуқини олишини бутун ёзув-чизувларимизнинг ёппасига ўзбек тилига кўчиши деб талқин этиш, масалани ўринсиз бўрттириб, ҳисларни қайраш эмасми?!\nШамол қайси томондан эсишига қараб одим ташлайдиганлар доим бўлган, ҳозир ҳам бор. Улар ҳамма нарсадан воз кечишлари мумкин, фақат бир нарсадан — таъмагирликдан асло умид узишолмайди. Тилимиз тақдири ҳам улар учун иккинчи даражали иш. Уларнинг мустақил фикрлари йўқ, фақат тарозининг палласини кузатиб туришади. Худди шундайларнинг қилмиши ўлароқ она тилимиз узоқ йиллар камситилди. Ҳатто, уни кундалик оддий муомалаларимиздан ҳам сиқиб чиқара бошладик. Ҳозир «русча гапиринг, ўзбекчага тушунмайман» дейдиганларни ҳам учратиб турамиз. Бу гапни бошқа миллат кишиси гапирса, алам қилмасди. Афсуски, бу сўзларни чўнтагида «Ўзбек» деган паспорти бор кишилардан эшитиш…\nТил халқнинг энг нодир бойлиги, руҳи, қанотидир. Халқ нимаки яратган бўлса, фақат она тили туфайли муяссар бўлган. Ахир, Ал-Хоразмий «Ал-жабр»ни араб тилида ёза туриб, олдин ўз она тилида тафаккур юритмадимикан?.. Фоний тахаллусида ҳам жўшиб асарлар яратган Навоий олдин ҳаммасиии ўз она тилида миясида пишириб кейин форсчага кўчирмадимикан?..\nЗеро, қалбимиздаги ҳисларни, миямиздаги фикрларни биз аввало она тилимизда ифодалаймиз. Она алласи жисмимизга сингган соатлардан бошлаб фикрлашга ўрганамиз. Лекин, минг афсуски, ҳозирги ёш оналаримизнинг аксарияти алла айтишни билишмайди. Қандай бидъат, қандай кўргулик бу? Бу ҳақда Ойдин Ҳожиева «Руҳимизга ёнғин тушмасин» деган мақоласида жуда тўғри ёзди. Менимча ҳам инсон ҳаётидаги талайгина нарсалар «Алла»дан бошланади. Аммо ўзлари саводсиз бўлса ҳам эртадан кечгача алла айтиб, бешикдаги гўдагини эркалайдиган, азиз кишисидан жудо бўлганида жилд-жилд китобларга тенг мерсияларни айта оладиган оналаримиз қани? Нега энди улар йил сайин камайиб кетаётир? Ҳисларимиз нечук бунчалик қашшоқлашиб қолаётир? Ҳислар қашшоқлигининг маънавий қашшоқликка дахли йўқмикан?..\nҲисларга бой оналаримиз бўлмаганида Навоий бизга насиб этармиди? Улуғбекдек даҳо осмонимизни ёритармиди? Шундай она, момо «алла»ларини, эртакларини эшитмаганида Ҳамид Олимжондек истеъдод вояга етармиди? Даҳоларнинг дунёга келишига оддийгина «Алла» ҳам дахлдор эмасмикан?\nОна тили қудратли мўъжиза — уни ардоқламоқ бизнинг фарзандлик бурчимиз. Ўзимиз ҳам она тилимиз туфайли саноқда бормиз. Она тилимиз, санъатимиз нафосатидан завқ-шавққа тўлиб-тошиш бахтига муяссар бўлолмайдиган кишилар ҳақида ўйлаганингда кўз ўнгиигда ниҳоятда маънавий қашшоқ, бахтсиз инсон намоён бўлади..\nШаҳарларимизни кезган чет эллик сайёҳ боғ-хиёбонларимизни, майдон кўчаларимизни кўриб «Европанинг бирор шаҳрига келиб қолдимми?» деса, ҳайратланманг. Бизнинг тарихимизга алоқаси борми, йўқми, қатъий назар, шаҳарларимизда қанақа номларни учратмайсиз. Аммо, бу номлар ичида халқимизнинг кекса ўтмишига, гражданлар уруши ва совет ҳокимияти йилларига алоқадор қаҳрамонларимизнинг, фан, маданият арбобларининг номларини қарийб учратмайсиз. Тарихий жойларимизнинг номлари ҳам, шаҳарларимизнинг миллий қиёфаси ҳам йил сайин йўқолиб бораётир. Булар ҳам тарихимизга, миллий маданиятмизга бепарволигимизнинг асоратидир.\nТилимизга бепарволигимиз ёзувимизда ҳам ўз ифодасини топди. Менинг ёшимдаги авлод ўз умрида уч марта саводсиз қолди. Араб алифбоси — сал аввал ислоҳ қилинган ўзбек араб алифбоси, лотин ва ниҳоят славян алифбоси.\nШубҳасиз, араб алифбосидан воз кечиш бизнинг миллий маданиятимиз учун оғир йўқотиш бўлди. Биз қарийб бир ярим минг йиллик даврни ичига олган миллий бойлигимиздан бирдан маҳрум бўлдик. Бу масалалар ҳал бўлаётганида бизда миллий онг етишмади. Миллий онгни халққа ташийдиган зиёлиларимиз ва халқ ваколатига эга бўлган кишиларимиз узоқни кўришолмади ёки «миллатчи»га чиқиш хавфидан чўчишди. Бошқалар ўз миллий маданияти ҳақида рўй-рост фикр билдиришга журъат этишди, биз журъат этолмадик. Бундан ташқари, бизда донишмандлик ҳам етишмади. Халқимиз яратган не-не асарлар гулханларда ёнди, тупроқ тагида, дарё, қўллар сувида чириди. Булар миллий фожиаларимиз.\nБиз эндиликда араб алифбосида яратилган кўп асрлик меросимизга эга бўлишни истаймиз. Фақат бунинг учун мазкур алифбони мукаммал эгаллашимиз лозим. Бу ўринда «Яна бир авлодни саводсиз колдирмаймизми? Етмиш йиллик меросимиз нима бўлади?» деган шубҳа-гумонларга, иккиланишларга ҳожат йўқ. Биз саводсиз бўлиб қолмаймиз. Рус алифбосида ўқиш-ёзиш ҳуқуқимизни ҳеч ким чегараламайди. Етмиш йиллик меросимиз ҳам ўзимизники, ҳеч ерга кетмайди. Биз фақат унутилган кўп асрлик миллий бойлигимизга эга бўлмоқчимиз, холос. Бу тадбир маданиятимизни янада бойитади, деган фикрдамиз.\nБироқ бу енгил иш эмас. Боз устига араб алифбосининг лотин ва рус алифбосига нисбатан анча мураккаблиги, ҳагтто консервативлиги ҳам бизни ўйлатади. Лекин бир нарсани унутмайлмк. Грузин, арман ёзувлари ҳам осонмас. Нега улар осон йўлдан кетишмади? Сабаби шундаки, бу қардошларимиз кўп асрлик миллий меросларидан воз кечишни исташмади. Биз эса енгил йўлни танладик, оқибатда тубсиз ғорга қулаб тушгандай бўлдик. Ахир, ҳазилакам мерос ҳақида сўз кетаяптими? Миллий маданиятимизнанг фахри бўлган қанча-қанча даҳо асарлар шу алифбода ёзилмаганми?\nОддий кишиларни қўя турайлик, ҳатто, ўз соҳасининг пирлари — математиклар, физик ва астрономлар, медиклар, тарихчи ва адабиётшунослар, адиблар, файласуфлар ҳам ўтмиш меросимиздан яхши хабардор эмаслар. Шу боисдан Шарафиддин Али Яздий, Абдураззоқ Самарқандий, Мирхонд, Хондамир, Абулғози Баҳодирхонлардан қолган қўлёзмаларни ўқий олмаймиз. Ҳатто Бедил, Алишер Навоий боболаримизни англашимиз учун бизга қўшимча изоҳли луғатлар керак. Қадимги ўзбек тилини умуман билмаймиз. Билиш учун уринаётганимиз ҳам йўқ. Нашриётларимизда минг бир хил асарлар босилаяпти. Лекин тарихимизга оид асарларга навбат келмаётир. Миллий меросимизнинг чанг босиб ётиши фақат бизни эмас, бошқа халқларни ҳам ундан бебаҳра қилиб қўймаяптими?\nАслида-ку, ҳеч ким бизга «Алифбонгдан воз кеч!» деб тазйиқ ўтказмаган. Уни ўзимиз рад этганмиз ва хотирасиз, миллий мероссиз қашшоқ оломонга айланиб қўя қолганмиз. Хўш, бу «ҳиммат»имизни нима деб таърифлаш мумкин? Калтабинлик дебми ёки ўринсиз ҳотамтойлик дебми? Биз лоақал минг офатлардан сақланиб қолган асарларимиздан ҳам фойдаланмаяпмиз. Улар кутубхоналарда «фонд»лигича турибди. Уларга «тиши ўтадиган» кекса авлодларимиз эса йил сайин сийраклашаётир. Афсуски, бу аҳвол бизни ташвишга солмаётир.\nМана, бир мисол: Самарқанд Давлат дорилфунуни кутубхонасининг «Шарқ қўлёзмалар фонди»да ажойиб тарихий асарлар сақланмоқда. Бу ерда ўз ишини жон-дилдан севган, на илмий даражаси, на унвони бор — нуроний отахон Абдуҳамид Пўлотий ишлайди. У ширимсухан, доим чеҳраси очиқ, бағри кенг, дилкаш одам. Баъзан суҳбатини тусаб олдига кириб тураман. Фонддаги нодир қўлёзмаларнинг қарийб ҳаммаси ягона нусхада. А. Пўлотий уларнинг талайгинасини одамлардан сотиб олиб, гард юқтмрмай кўз қорачиғидай асраб келаяпти. Фақат уни бир савол изтиробга солади. «Мендан кейин бу асарларнинг ҳоли нима кечади», деган хаёл мудом қийнайди. Ахир хавотирланмай бўладими — қўлида шунча бебаҳо бойлик сақланса-ю, фойдаланадиганлар бўлмаса…\nБу аҳвол фақат Самарқанд Давлат дорилфунунигагина хос бўлса кошки эди…\nХўш, нима қилмоқ керак? Эски алифбони ўрганмасак, масаланинг бу томони нима бўлади? Асрлар давомида халқимиз яратган миллий меросимиздан маҳрум бўлиб қолаверамизми?\nАраб алифбоси асосида мактаб ўқув программалари бутунлай қайта кўриб чиқилса-чи? Яъни, ўзбек ўрта мактабини битирган ҳар бир киши бемалол араб алифбосида ўқиш, ёзишни билиб, меросимизнинг эгаси бўлса-чи?\nРус алифбоси, рус тили маданиятимизнинг ажралмас бўлагидир. Рус тили ҳамиша бир-биримизни англатадиган халқаро тил бўлиб қолаверади. Бу тилни ўрганаверамиз, шу алифбода ёзаверамиз. У бизнинг ҳаётимиздан чиқиб кетмайди. Айни пайтда барчанинг араб алифбосини эгаллаши биз учун номаълум бўлган дунё эшигини очиб қўйган бўлур эди. Кўп асрлик миллий маданиятимизнинг «фонд»ларда чанг босиб ётган хазинасига ҳақиқий эга, меросхўр топиларди. Бунинг устига маданиятларимиз, анъаналаримиз бир-бирларига яқин бўлган, бир-бирларини бойитган қадимги Шарқ маданиятига, Шарқ халқлари қалбига сеҳрли калит топган бўлардик. Дунёни идрок этиш уфқларимиз ҳам кенгаярди.\nТабиий, эски тилимизни ўрганиш ё ўрганмаслик бу халқ иродасига боғлиқ масала. Бундай катта ишни бурунгилардай ура-урасига ҳал қилиб бўлмайди. Нимага азму қарор қилаётганимиз халқ онгига бориб етиши керак. Бу эса зиёлиларимизнинг, жамоат ташкилотларининг зиммасига катта масъулият юклайди.\nЭнг муҳими, қайта қуришни халқ ҳал этади. Халқ тақдирига дахлдор масалаларни халқнинг ўзига, иродасига қўйиб берайлик. Халқимиз тарихий жараёнда ўзлигини кўрсатиши учун миллий онгимиз ҳам давр талаблари даражасида бўлиши керак. Бунинг учун миллий онгни ривожлантириш, ўз ўзини англаш, қадрлаш, қайта қуришда актив иштирок этиш лозим. Бутун умидимиз шунда.\n«Ўзбекистон адабиёти ва санъати» газетаси, 1989 йил, 26 май\n← Аввалги Аввалги Жамила Эргашева. Аждаркўл (қисса)\nКейинги → Кейинги: Фаррух Жабборов. Темурвойнинг адаси (ҳикоя)


12:36 / 03.04.2019 662 pdf Ўқиш режими + -\n68. Аъмаш, Ҳасан ибн Амр ва Фитрдан ривоят қилинади:\n«Набий соллаллоҳу алайҳи васаллам: «Қилганига яраша жавоб қайтарган силаи раҳм қилувчи эмас. Силаи раҳм қилувчи – бу қариндошлари алоқани узганида уни боғлаган кишидир», дедилар».\nШарҳ: Яъни бошқалар ундан қариндошлик алоқасини узса ҳам, у силаи раҳм қилаверади. «Сиздан угина, биздан бугина» деган ниятда бўлса, «У қилса, мен ҳам қиламан» деса, мукофот учун қилган бўларди. Бундай одам силаи раҳм қилган ҳисобланмайди.\nҚариндоши ёмонлик қилса ҳам силаи раҳм қилаверган одам ҳақиқий силаи раҳм қилувчи бўлади. Бу ерда жуда катта гап бор. Ҳозирги кунда қариндошлик алоқаларининг бузилишига кўпинча ана шу омил, яъни «У қилса, мен ҳам қиламан, у қилмаса, мен ҳам қилмайман», деган тушунча сабаб бўлмоқда.\nЛекин ушбу ҳадиси шарифга амал қилинса, «Майли, бошқалар қилмаса қилмасин, лекин бу менинг бурчим, қилавераман», деб силаи раҳмни давом эттираверса, бир-икки марталик ҳаракатдан кейин нариги тараф ҳам «Бу қиляпти, мен ҳам қилмасам, уят бўлади» деб, алоқалар икки томондан ҳам йўлга қўйилади.\nМусулмонлик бурчини англаб етган киши бу ишни аввалроқ қилишга уринади. Натижада ҳеч қачон қариндошлик, дўстлик, биродарлик алоқалари узилмайди.\n1. Қариндошлик алоқаси фойда кўзланган муносабат эмас, балки ҳақиқий инсоний алоқа экани.\n2. Қариндошлар алоқани узганда ҳам, мўмин-мусулмон киши силаи раҳмни узмаслиги лозимлиги.\n08:45 / 03.04.2019 1983\n13:30 / 03.04.2019 1215\n1481 16:01 / 03 март\n699 13:30 / 08 февраль\n906 18:05 / 17.11.2019\n1599 20:06 / 15.11.2018


Мавзу: "Qualcomm Snapdragon 855 Plus" - Terabayt.Uz\nМавзу: "Qualcomm Snapdragon 855 Plus"\nМиш-мишларга кўра, Galaxy Quantum 2 асосини Galaxy А82 модели ташкил этади. Ҳали тақдим қилинмаган бўлса-да, биз унинг анбоксинг видеосини ҳам чиқарганмиз.\nУнда жорий йилнинг биринчи ярмида AnTuTu’да текширилган барча моделлардаги смартфонларнинг процессорлари (марказий ядролар ва график чип) кўрсатган натижалар ҳисобга олинган.\nAnTuTu рейтинги: Samsung, Huawei, MediaTek ва Qualcomm – қай бири энг зўр?\nОммабоп AnTuTu бенчмарки жамоаси 2019 йил якунларини чиқарди ва Android-қурилмалар учун энг яхши процессорлар рейтингини эълон қилди.\nVivo iQOO Neo’нинг ушбу иккинчи авлоди AnTuTu бенчмаркида ҳам текшириб кўрилган ва салкам 480 минг очко олган. Мазкур сервис унинг бошқа техник хусусиятларини ҳам ошкор этган.\nИккинчи авлод ROG Phone’нинг тезкор хотираси 12 гигабайтлик, операцион тизими эса Android 9 бўлишини ҳам айтишган. Ҳатто унинг нархи ҳам маълум...\nQualcomm қудратли Snapdragon 855 Plus процессорини тақдим этди, уни қўлловчи илк флагманлар билан танишинг!\nSD 855+ процессорида 2,96 ГГц.гача частотали Kryo 485 Prime ядролари қўлланган, Snapdragon 855’да эса улар частотаси 2,84 ГГц.га тенг. Шунингдек, янги чипсетда Adreno 640 тезлиги 15%га оширилган.


«Бугун ҳаммаси тугади». Азода «Мактаб» сериалидаги Дониёр билан муносабатларига ойдинлик киритди — видео - ShouBiz.uz\nЯнгиликлар 13:21 | 13.6.22\nАввалроқ Азода ва «Мактаб» сериалидаги Дониёр бир-бирини севишига ишора қилувчи суратларни эълон қилганди. Хонанда ўз саҳифасида Бузрук Бахтиёров билан тушган суратини эълон қилган. «Artist» лойиҳаси орқали танилган Ҳожиакбар Рўзметов Instagram саҳифасида уларни бегилаб, бахт тилаган. Бу «stories»ни иккала ижодкор ҳам бефарқ қолдирмаган.\nШунингдек, тиктокер бир йигит қўлидан ушлаб турган суратни эълон қилиб, Бузрук Бахтиёровни белгилаб қўйган.


Ўзбекистон Республикаси президенти «Республикада ипакчилик саноатини янада ривожлантириш бўйича чора-тадбирлар тўғрисида»ги қарорни имзолади.\nДавлат раҳбари ипак хомашёси, ипак пахтаси, ипак мато ва ундан тайёр маҳсулотлар ишлаб чиқаришни ташкил этиш учун 5 та инвестиция лойиҳасини маъқуллади. Уларнинг умумий қиймати 26 миллион АҚШ долларини ташкил қилди.\nУшбу лойиҳалар доирасида 2018-2021 йилларда ипак хомашёси ишлаб чиқаришни 672 минг тоннага, ипак пахтасини 243 минг тоннага, ипак матоларни эса 2 533,6 минг погон метрга ошириш режалаштирмоқда.\n5 та лойиҳа тижорат банклари томонидан имтиёзли кредитлар бериш йўли билан ҳам молиялаштирилади.\nИпак саноатидаги инвестиция лойиҳалари ташаббускорлари ишлаб чиқариш фаолияти учун давлат мулкини «ноль» сотиб олиш қиймати бўйича олиш борасида мурожаат билан чиқишлари Қорақалпоғистон Республикаси Вазирлар Кенгаши, вилоятлар ва Тошкент шаҳри ҳокимликлари, «Ўзбекипаксаноат» уюшмаси ҳамда Давлат рақобат қўмитаси томонидан устувор жиҳатда кўриб чиқилади. Ижобий қарор учун инвестиция лойиҳасининг қиймати 5 млн АҚШ долларини ташкил этиши ва «Ўзбекипаксаноат» уюшмасининг илтимосномаси талаб этади.\nҚорақалпоғистон Республикаси Вазирлар Кенгаши, вилоятлар ва Тошкент шаҳри ҳокимиятлари, Ергеодезкадастр давлат қўмитаси ва «Ўзбекипаксаноат» уюшмаси бир ой муддат ичида кейинчалик «Агропилла» МЧЖга топшириш учун жойларда тутзорлар инвентаризациясини ўтказади. «Агропилла» МЧЖ плантацияларни ипакни қайта ишловчи ва ипак қурти уруғини олиш билан шуғулланувчи ташкилотларга фойдаланиш учун бепул топширади.\nБундан ташқари, ушбу компания кўчатлар ва ипак қурти уруғини тайёрлаш бўйича хўжалик ташкил этиш учун ҳар бир ҳудудда 30 гектардан суғориладиган ер ажратади.\n2023 йил 1 январгача «Ўзбекипаксаноат» уюшмаси аъзолари қуйидагилардан озод этилди:\nа) белгиланган тартибда тасдиқланган рўйхатлар бўйича олиб кириладиган Ўзбекистон Республикасида ишлаб чиқарилмайдиган асбоб-ускуналар, техника, хом-ашё ва материаллар учун божхона тўловларидан (божхона расмийлаштирилиши учун йиғимлардан ташқари);\nб) тутзорлар томонидан эгаллаган майдонларда ер солиғини тўлашдан (имтиёз умумбелгиланган солиқ тўловчиларига татбиқ этилади);\nв) ягона ер солиғини тўлашдан (имтиёз соддалаштирилган солиққа тортиш тартибида қўлланилади).\n2018/2019-ўқув йилидан бошлаб ихтисослаштирилган олий ўқув юртларида ипакчилик бўйича махсус сиртқи бўлимлар очилади. Олий ўқув юртларига қабул қилиш учун квоталарни белгилашда саноатнинг юқори малакали мутахассисларга бўлган реал эҳтиёжи ҳисобга олинади.\n«Ўзбекипаксаноат» уюшмаси давлат органлари, давлат ва хўжалик бошқаруви органлари, миллий аҳамиятга эга бошқа давлат ташкилотлари рўйхатига киритилади, уларнинг раҳбарлари Тошкент шаҳри ва Тошкент вилоятида доимий рўйхатдан ўтиш учун ариза топширишлари мумкин.\nМолия вазирлиги ҳамда Бандлик ва меҳнат муносабатлари вазирлигининг фермерлик хўжаликларида ипакчилик соҳасига тегишли бўлган мавсумий ишлар иш йили учун пенсия белгилаш мақсадида стажда ҳисобга олинишига оид таклифи маъқулланди.


АЛ-ЖОМИЪ АС-САҲИҲДА ФИТНАЛАР МАСАЛАСИНИНГ ЁРИТИЛИШИ (2-мақола)\nИмом Бухорий ҳазратларининг “ал-Жомеъ ас-саҳиҳ” асаридаги “Фитналар” китобининг иккинчи бобида 7052- рақам билан келган ҳадиси шарифда мусулмон киши фитналарга дуч келанда нима қилмоқ кераклиги аниқ ва равшан баён қилинган:\nАбдуллоҳ ибн Масъуд ривоят қиладилар: “Расулуллоҳ (саллаллоҳу алайҳи васаллам) бизга қарата: “Мен вафот қилганимдан кейин асара (Мол-дунё тўплаб манманлик қилмоқ)нинг ҳамда ўзларингиз нафратланадиган бошқа ишларнинг гувоҳи бўласизлар,” – дедилар. Саҳобалар: Ё Расулуллоҳ, бизга нима деб амр қиласиз? У зот: “Амирларингизнинг фармоишларига итоат этинглар ва Аллоҳ таоло олдидаги бурчингизни бажо келтиринглар!” – дедилар”.\nРасулуллоҳ саллаллоҳу алайҳи васаллам бизга қарата: “Мен вафот қилганимдан кейин асара (мол-дунё тўплаб манманлик қилмоқ)нинг ҳамда ўзларингиз нафратланадиган бошқа ишларнинг гувоҳи бўласизлар,” – дедилар.\nМол-дунё фитнаси ҳам бошқа фитналар каби жуда хатарли бўлиб, ўз соҳибини турли балоларга ва охиратда аламли азобга мубтало этувчидир. Шунинг учун Расули акрам саллаллоҳу алайҳи васаллам саҳобаларини ҳамда бутун умматни фитналардан огоҳ бўлишга чақириб, замонлар келиб мол-дунё билан фитналанган ман-ман, мутакаббир кишиларни ва ислом динига номувофиқ ишларни гувоҳи бўлишларини башорат қилдилар.\nСаҳобалар: Ё Расулуллоҳ, бизга нима деб амр қиласиз?\nСаҳобаларнинг одатларидан бири дунё ва охират ишларини барчасини Расулуллоҳ саллаллоҳу алайҳи васаллам билан маслаҳатлашиб бажариш бўлган. Шунинг учун саҳобалар ўз одатларига биноан, вақти келиб ана шундай фитналарга дуч бўлганда мусулмон кишилар қандай йўл тутишсалар нажот топишлари мумкинлигини сўрадилар.\nУ зот: “Амирларингизнинг фармоишларига итоат этинглар ва Аллоҳ таоло олдидаги бурчингизни бажо келтиринглар!”\nРасулуллоҳ мусулмонлар жамияти орасида турли фитналар бошланганда уммат учун энг тўғри йўл – юрт раҳбарига, ҳокимларга итоат этиш, фармонларини бажаришга буюрдилар. Чунки, бундай вақтда қандай қилиб бўлса ҳам мамлакатда фуқароларга тинчликни таъминлаб бериш ва фуқароларнинг фаровон ҳаёт кечириши учун бошқаларга нисбатан жуда қаттиқ қайғурадиган, мана шунга интилиб яшайдиган инсон фақат юрт раҳбари бўлар экан. Шунинг учун турли фитналарнинг олдини олишда мусулмонлар суянадиган энг ишончли киши фақат юрт раҳбари бўлиши мумкин. Шу билан бирга мусулмон киши ўз зиммасидаги Аллоҳ таолонинг ҳақларини – фарз ибодатларни бажариши лозим эканлигини уқтирдиларки, бошқа манбаларда келтирилишича Расулулоҳ саллаллоҳу алайҳи васаллам: “Фитна ва қатл кўпайгандаги ибодат худди менга ҳижрат қилган кабидир”, – деб ўша вақтдаги ибодатнинг савобини Расулга бўлган муҳаббат ва ҳижратга тенглаштирган эканлар. \nФитналар бошланганда мусулмон кишининг бу икки нарса – итоат ва ибодатга чорланишини буюк ҳикмати бордир. Инсон юрт раҳбарига итоат қилиш билан жисми-жонини жисмоний фитналардан ҳимоя қилса, ибодат билан ўз қалбини мафкуравий фитналардан ҳимоя қилади. Зеро, дунё фитналарга аралашиб турган даврда охират саодатига етаман деган киши учун энг мақбул ва сўнги йўл шудир.\nФитналарга тўлган замонлар Расулуллоҳ вафотларидан кейин келиши.\nМол-давлат инсонни дунёнинг турли фитналарига солиши.\nМусулмонлар орасида ҳам дин-диёнатдан кўра бу дунё бойликларига кўпроқ эътибор берадиган кишилар пайдо бўлиши.\nМусулмонларни нафратлантирадиган ишларни кўпайиши.\nДунё ва дин ишларини олим кишилардан маслаҳат сўраб бажариш.\nМусулмон кишилар юрт амирига, подшоҳига итоат қилиши лозим эканлиги.\nБилмаган ишнинг ҳикматини раҳбардан сўрашнинг жоизлиги.\nФитнали замонлар келганда ҳам мусулмонлар ўз зиммаларидаги Аллоҳнинг ҳақларни унутмаслиги.\nИнсон юрт раҳбарига итоат қилиш билан жисми-жонини жисмоний фитналардан ҳимоя қилса, ибодат билан ўз қалбини мафкуравий фитналардан ҳимоя қилиши.\nМазкур бобнинг 7053- рақам билан келган ҳадиси шарифда ҳам жамият фуқароларини ўзаро иттифоқликка чақириб, фитналрадан эҳтиёт бўлишга буюрилади:\nИбн Аббос розияллоҳу анҳу ривоят қиладилар: “Пайғамбар саллоллоҳу алайҳи ва саллам: “Кимки ўз амирининг бирор ишидан нафратланса, сабр қилсин. Чунки, султоннинг итоатидан бир қарич бўлса ҳам чиққан киши жоҳилият (ислом динидан бехабар, жоҳиллар) ўлимини топади!” – дедилар”.\n“Кимки ўз амири (бошлиғи)нинг бирор ишидан нафратланса, сабр қилсин.”\nАгар ҳадиснинг мазкур жумласига эътибор қаратадиган бўлсак, мусулмон киши ўзига бошлиқ этиб тайинланган ҳар қандай кишига итоат қилиши лозим. У бошлиқнинг баъзи томонлари унга ёқмаса, сабр қилиши, бесабрлик ортидан бирор фитна бошлаб қўйишдан сақланиш керак бўлади. Зеро, ҳар қандай фитнанинг аввалида бесабрлик туради. Бесабрлик инсонни тўғри йўлдан адаштириб, итоатсизлик ва туғёнга етаклайди. Пайғамбаримиз туғён ва итоатсизликнинг олиб борадиган натижаларини баён этиб:\n“Чунки, султоннинг итоатидан бир қарич бўлса ҳам чиққан киши жоҳилият (ислом динидан бехабар, жоҳиллар) ўлимини топади!” – дейдилар. Подшоҳнинг итоатидан чиқиш юртда тартибсизликлар ва фитналар келиб чиқишига сабаб бўлади. Фитна бошланган жойда эса албатта маърифат ўрнини жаҳолат, адолат ўрнини разолат эгаллаб, турли жиноятлар авж олади. Шунинг учун Пайғамбар саллаллоҳу алайҳи васаллам юрт бошлиғининг итоатидан чиққан киши иймонсизнинг ўлимини топади, деб бу йўлдан огоҳ бўлишга чақирмоқда.\nҲар бир ишда, хоссатан эътиқодга боғлиқ ишларда киши сабрли бўлмоғи кераклиги.\nФитна бошланганда фитнага қарши илм билан қарши турмоқ.\nҲикмат билан панд-насиҳат қилмоқ.\nПанд-насиҳат қилиш фитна қўзғаш эмаслиги.\nБошлиқларимиз томонидан бизни нафратлантирадиган ишлар содир бўлса ҳам сабр қилиб, уларга итоат этиш.\nЎз юртининг подшоҳини итоатидан чиқан киши, ҳох унга исён қилсин, ҳох исён қилмасин, у ўладиган бўлса жоҳилият ўлимини топиши.\nМусулмон киши токи тирик экан раҳбарга итоат қилиши шарт эканлиги.\nПодшоҳга нисбатан исён куфрга элтувчи йўл эканлиги.\nЮқорида келтирилган ҳадислар замирида агар золим бўлса ҳам раҳбарга қарши чиқмаслик ва фақиҳларга итоат қилишни шартлиги мавжуд.\nРаҳбарга итоат қилиш унга қарши чиқишдан афзалроқ эканлиги.\nМусулмон киши ҳар бир ишда сабрли бўлиши.\nҚиёматда Расулуллоҳ саллаллоҳу алайҳи васаллам умматлари билан Кавсар ҳовузи ёнида учрашишлари.\nПайғамбаримиз саллаллоҳу алайҳи васаллам бу муборак ҳадислари билан биз умматни турли фитналар домига тушиб қолишдан огоҳ этиб, доим ҳушёр бўлишга, улардан сақланишга чорладилар.\nАллоҳ таоло “Бақара” сурасининг 191-оятида: “Фитна – қатл этишдан ҳам ёмонроқдир” деб марҳамат қилмоқда. Яъни, фитнанинг гуноҳи одам ўлдиришнинг гуноҳидан оғир эканлиги айтилмоқда. Шундай экан, ҳар бир инсон ўзини, оиласини фитналардан сақлаши фарз айндир. Фитналардан сақланиш масаласида ҳар бир инсон фитнага олиб борувчи сабаблардан ўзини ва тили ҳамда қўлини сақламоғи лозим бўлади.\nЎтган солиҳ уламоларимиз фитнадан сақланиш учун шундай дуо қилишаркан:\n“Эй Аллоҳ! Диндан қайтишлик ёки фитнага мубтало бўлиб қолишимизда сендан паноҳ тилаймиз”. (Имом Бухорий ривояти).\nДарҳақиқат, айни биз яшаб турган бу замон ҳам турли фитналардан холи эмас. Бир томондан диндан ўз мақсадлари йўлида фойдаланаётган Туркистон ислом ҳаракати, салафийлар, ИШИД каби диний экстремистик оқимларнинг фитнаси бўлса, иккинчи томондан исломофобия, яна бир томондан миссионерлик балоси фарзандларимизга кўз олайтириб турган бўлса, бошқа томондан “оммавий маданият” ва “демократия” ниқоби остида турли инситутлар ўзларининг тарғибот майдонларини кенгайтириш йўлида ҳаракатлар олиб бормоқда. Муҳтарам Президентимиз айтганларидек; “бугунги замонда мафкура полигонлари ядро полигонларидан ҳам кўпроқ кучга эга” бўлган бу давр мамлакатимизнинг ҳар бир фуқароси зиммасига доимий огоҳлик ҳамда бу каби фитналардан сақланиш вазифасини юклайди. Шунингдек, “фикрга қарши фикр, ғояга қарши ғоя, жаҳолатга қарши маърифат билан курашиш ҳар қачонгидан кўра муҳим аҳамият”га эга бўлиб турган бу даврда жамиятимизнинг ҳар бир зиёли кишиси, хоссатан муқаддас динимиз ҳимоячилари ва фуқароларимиз эътиқодининг қалқони бўлган дин арбоблари, имом-хатибларимиз зимасига муҳтарам Президентимиз олиб бораётган оқилона сиёсат атрофида жипслашиб, ёт фикр-мафкураларга қарши миллий мафкурамиз билан, вайронкор ғояларга қарши бунёдкор ғоялар билан, динсизлик жаҳолатига қарши миллий маърифат билан курашишдек улкан масъулиятларни юклайди.\nУшбу масъулиятни ҳис қилган ҳолда жорий йилнинг 10 июн куни Ўзбекистон мусулмонлари идораси ташаббуси билан Дин ишлари бўйича қўмита, Тошкент ислом университети ҳамда қатор давлат ва жамоат ташкилотлари ҳамкорлигида Самарқанд шаҳрининг “Регистон” майдонида “Ижтимоий барқарорликни янада мустаҳкамлаш, муқаддас динимизнинг софлигини асраш – давр талаби” мавзусида Республика конференцияси бўлиб ўтди. Мазкур кофренцияда кўтарилган муаммолар бўйича Самарқанд вилоятининг бир қанча туман марказий масжидларида ва Имом Бухорий халқаро марказида мавзуга оид илмий-амалий тадбирлар ҳам ўтказилди.\n Имом Муслим. “Саҳиҳу Муслим”, Фитналар китоби. 730-ҳадис.\n Қуръони карим маъноларининг таржима ва тафсирни. Таржима ва тафсир муаллифи Шайх Абдулазиз Мансур. –Т.: ТИУ, 2009. Бақара сураси, 191-оят.\nНодир ҚОБИЛОВ - Пайариқ туман “Соғиш ота” жоме масжиди имом хатиби,\nКиритилган вақти: 22/11/2019 15:31; Кўрилганлиги: 358\nМатериал манзили: http://www.sammuslim.uz/articles/actual/al-jomi-as-sahihda-fitnalar-masalasining-yoritilishi-2-maqola\nЧоп этилган вақт: 13/07/2020 21:31


Ёшларни овозини ўчира олмайсиз! – mulkdor.com\nJuly 5 2019, 04:07 ЖамиятИнсон ҳуқуқлариМаданиятМафкурамизМаънавиятМақолаларСиёсатЎзбекистон\nСўнги пайтларда Ёшлар иттифоқида бир қатор ижобий ўзгаришлар кузатган эдим. Чунки бу ташкилотга “Freshblood” инсонлар кириб келди. Хусусан Алишер Саъдуллаев ташкилотга келгач, дунёга машҳур ғоялар ва фикрлар тарқатиш платформаси бўлмиш TED ни ташкиллаштирди. Яқин ўтмишда катағонга учраган жадидларимизни хотирасига ажойиб кисқа метраж фильмлар чиқарилди. Булар албатта яхши ютуқлар. Лекин ташкилотда эскича фикрловчи консерваторлар, замон билан ҳамнафас бўлишдан кўрқувчи инсонлар бор экан, у хечқачон оммавий муҳаббат қозона олмайди. Масалан инсон Европада ё АҚШда ўқиган бўлса хам, онгида консерватив қарашлар шаклланган бўлиши ва бу қарашлар бутун умрга қотиб қолган бўлиши ҳам мумкин.\nКеча Маҳалла телеканалида берилган “Фикрлар чорраҳаси” кўрсатуви, кўрсатув тугамасидан ўртасида узиб қўйилди. Бу кўрсатув, хозирги пайтнинг илғор фикрловчи ёшлари, давлат ва жамиятда юз бераётган муаммо ва ўзгаришларни, сохалардаги ютуқ ва камчиликларни танқидий таҳлил қилиши, уларга альтернатив ечимлар бериши билан ажралиб турар ва айниқса ёшлар орасида рейтинги баланд кўрсатув эди.\nКўрсатувнинг айни кеча узилган сони, Ёшлар иттифоқининг ўтган икки йил давомидаги фаолиятига доир танқидий ёндошилган қисми эди. Кўрсатувни эса ўртасидан узиб, қанақадур спектакль улаб юборишибди. (Кулгили а? Спектакль… Рамзий…) Ушбу кўрсаувни яратилишида бевосита иштирок этувчи инсоннинг айтишича, МТРКга “юқори” томонлардан айнан Ёшлар Иттифоқининг тепароқ, совуқроқ чўққиларидан қўнғироқ бўлган экан. Ўша қўнғироқдан кейин кўрсатув эфирдан узилган, ҳаттоки эртаси куни қайта берилиши керак бўлган эфир сеткасидан ҳам олиб ташланган дейилмоқда. Қизиқ томони, кўрсатув ёзиб олинган форматда кетган, тўғридан тўғри эмас эди. Демак телевидения раҳбариятини камида кўрсатувни нималардан иборатлигидан ҳабари бўлган. Аммо қандайдур “жуда қўрқинчли” одамнинг қўнғироғидан кейин кўрсатувнинг умрига якун ясалган.\nМана шу ерига келганда ўйланиб қоламан, Ёшлар Иттифоқида хозир асосан кимлар ишлаяпти? Асосан ўша-ўша эски таркиб, янгиликлардан, ўзгача фикрлардан худди қуёш нуридан қочган вампир каби қочувчи, эркин ташаббусга эга бўлмаган инсонлар. Юраклари юмшаб кетган, оловсиз, фақат шеър ва қўшиқ айтиб юрагини тутатиб туришдан ёшларга фойда бўлади деб ўйлайдиган, юксак маънавият йилларида, ура ура остида инсон сифатида шаклланган аксар йўқотилган авлод вакиллари… Умрининг энг ширин лаҳзаларини ўтказаётган икки ёшни, тўйи куни таксига чиқариб юборган ва буни “қахрамонлик” деб хисоблаган ака, ҳали ҳам бошлиқ…\nБиласизми бу воқеада энг ачинарлиси нимада? Ўша кечаги кўрсатувда қатнашиб, фикр билдираётган инсонлар ҳам… Ёшлар эди… Улар ҳам ўз дардларини, ўзлари ва атрофдаги ёшларни қийнаётган реал муаммоларни гапириб чиққан хозирги куннинг илғор ёшлари эди. Ёшлар иттифоқи бу кенг фикрли аммо Ёшлар иттифоқи сиёсатидан норози ёшларни қийнаётган масалаларни сабр билан эшитиши, талаб ва таклифларини мониторинг қилиб, шунга қараб ишларида ўзгаришлар қилишлари керакмасмиди?\nНима учун бизда ёшларни фақатгина бир қолипга солишга уринаверишади? Умрида мақом ёки миллий эстрада эшитмаган, оғир рок ёки рэп қўшиқлар эшитиб юрса ва шунга мос кийинсада, IQ даражаси жуда юқори бўлган, дунёни манаман деган Университетларида илмий ишлар қилаётган ўзбек ёшларини биламан. Сизлар учун эса улар шунчаки “Уюшмаган ёшлар” ёки “Оммавий маданият қурбонлари” деган ёрлиқларда намоён бўлишади. Нима учун сизлар каби фикрламайдиганларни қўлидан микрофонни юлиб олдингиз? Овозини қўлингиз билан бўғиб тўсиб қўймоқчи бўласиз? Бир нарсани тушунинг, ғоялар ва фикрлар учун овоз, тил, шарт эмас. Буларни ҳаммаси мияда ва сиз хечқачон, хечқандай техника билан фикр овозини тўса олмайсиз!\nТашкилотни тубдан ислоҳ қилиш даври аллақачон келган, Алишер Саъдуллаев ёш бўлсада Таълим вазирлигида ҳам, Ёшлар иттифоқида ҳам ўзини кўрсата олди. Бир инсоннинг тиришишлари билан хечнарса глобал ўзгармаслигини мен ўз тарихимдан биламан. Мен ўйлайманки, мана шу йигит танқидни ҳам чин дилидан самимий қабул қила оладиган, замонавий фикрловчи инсон сифатида раҳбарликка тайёр бўлди. Унинг имиджи ҳам халқ олдида жуда яхши. Бу ташкилотга асосий негативни олиб келган раҳбар алмашмас экан, хечқачон халқ мехри қайтмайди. Бўшатинг даврани ёшларга! Ҳа, биз камроқ кўйлак йиртганмиз, ҳа биз шошқалоқмиз, лекин замон ҳам шиддат билан кетяпти. Замон илғор фикрли, ёшларни ичидан бевосита тушунадиган ва улар орасида юрган ёшларники. Сизни эса биз фақат такси воқеаси, журналист Азиз Қаршиевга қарши уюштирилгин сунъий интернет буллинг, шоира қизга соябон ушлаб турганингиз ва бир қизга товуқ берганингиздан бошқа ишларингизни кўрмадик, эслай олмадик…\nМанба: телеграмдаги Alimoff канали\nНавбаҳорда икки қишлоқни боғловчи кўприк бузилди. ...\nНавоий вилояти, Навбаҳор туманининг Ғужбоғтепа ҳамда Суғдиёна қишлоқлари ўртасидан ўтувчи зовурда халқ томонидан ҳашар йўли билан қурилиб, 14 йилдан буён фойдаланиб ...\nЖамиятFebruary 23 2019, 12:02\nФарғоналик фермерларнинг режадан орттирган ...\nФарғона вилояти Ўзбекистон туманидан Озодликка мурожаат қилган икки нафар фермер, ҳар гектар ердан топшириладиган буғдой центнери ҳокимнинг буйруғи билан 4-5 центнерга сунъий ...\nЖамиятJune 20 2018, 05:06